GÜCLÜ AZƏRBAYCAN UĞRUNDA
“İqtisadiyyatı güclü
olan dövlət hər şeyə
qadirdir” fikri ətrafında
müzakirələr apann.
1994-cü ildə “Əsrin müqaviləsi” adlanan neft sazişi imzalandı. Dünya-
nın aparıcı ölkələrinin böyük şirkətləri Azərbaycanın neft sənayesinə külli
miqdarda sərmayə qoydu. Bu təkcə iqtisadi yatırım deyildi. Çünki Azər-
baycan iqtisadiyyatına milyardlarla pul yatıran ölkələr burada sabitliyin də
olmasında maraqlı qüvvələrə çevrildi. Ölkənin beynəlxalq nüfuzu artdı. İq-
tisadiyyat yenidən dirçəlməyə başladı. Tezliklə Bakı—Tbilisi—Ceyhan neft
boru kəmərinin tikintisinə start verildi. Bu layihə Azərbaycan neftini dünya
bazarlarına daha sərfəli yolla çıxarılmasını təmin etməli idi.
Böyük xarici təzyiqlərə sinə gərən Heydər Əliyev bu layihənin gerçəkləş-
məsində mühüm rol oynadı. Təsadüfi deyil ki, bu gün Türkiyənin Ceyhan
limanı Heydər Əliyevin adını daşıyır. Beynəlxalq layihələrin Azərbaycan-
dan keçməsi Heydər Əliyevin əsas xarici siyasət istiqamətlərindən idi. Bu
addımlar iqtisadi inkişafın və siyasi sabitliyin əsas qarantına çevrilmişdi. O
deyirdi ki, “iqtisadiyyatı güclü olan dövlət hər şeyə qadirdir”. Zaman onun
nə qədər uzaqgörən siyasət yürütdüyünü təsdiq etdi.