BİLİRSİNİZMİ?
Oğuzlar haqqında rəvayət, əfsanə və dastanların toplandığı əsərlər “Oğuznamə”lər adı ilə məşhurdur.
Belə dastanların birində deyilir ki, oğuz türkləri Nuh peyğəmbərin oğlu Yafəsin (türk adı Olcay) soyun-
dan törəmişdir.
“Yafəsin nəslindən olan Qara xan hökmdar taxtına oturur. Tezliklə onun ağıllı və şahlıq taxtına layiq bir
oğlu dünyaya gəlir... Uşaq bir ildən sonra dil açıb danışmağa başlayır. “Mən şah çadırında doğulduğum
üçün adımı Oğuz qoymaq lazımdır”, - deyir.
Oğuz uşaqlığında və böyümə çağında, yetkin oluncaya qədər daim Tanrını anıb, ona şükür edərdi...
Oğuz hər cür bacarıq və hünərdə: ox atmaqda, nizə tullamaqda, qılınc çalmaqda və bilgi sahəsində
aləmə örnək oldu”.
Oğuzlar 24 boydan ibarət olmuşdur. Hər boyun öz
nişanı - damğası var idi. Xalqımız bu damğaları
daşlar, xalçalar üzərində də əbədiləşdirmişdir.
OĞUZ BOYLARININ DAMĞALARI