RƏVAN XAN
Azərbaycan dilində “r”
hərfi ilə başlayan sözlər
tələffüz edilərkən bəzən
qarşısına “i” hərfi əlavə
edilir. Məsələn, Rza-
İrza, Rəhim-İrəhim.
Rəvan qalası da beləcə
İrəvan oldu.
“Təpəbaşı” məhəlləsi
haqqında məlumatlar
toplayın və müzakirə
aparın.
İrəvanda xan qalmadı
İrəvan şəhəri öz adını onun qurucusu Rəvan xanın adından götürmüş-
dür. Şah İsmayılın göstərişi ilə Rəvan xan Zəngi çayının yaxınlığında ətrafı
dağlarla əhatə edilmiş ərazidə yeni qala tikdirmişdi. Qala ikiqat müdafiə
divarları ilə qorunurdu. Səfəvilər dövründə İrəvan Çuxursəəd bəylərbəyli-
yinin mərkəzi olmuş, zaman keçdikcə böyüyərək şəhərə çevrilmişdi.
Nadir şahın ölümündən sonra burada da müstəqil xanlıq yarandı. İrəvan
xanlığının mərkəzi elə İrəvan şəhəri idi. Xanlığı ilk vaxtlar Əfşar tayfasının
nümayəndələri idarə edirdi. Sonralar isə hakimiyyət Qacarlara keçmişdi.
BİLİRSİNİZMİ?
O dövrün mənbələri İrəvanda dörd böyük məhəllə olduğu haqqında məlu-
mat verir: “Köhnə şəhər”, “Dəmir bulaq”, “Qala” və “Təpəbaşı”. Hazırda
onlardan yalnız “Təpəbaşı” məhəlləsinin xarabalıqları qalmaqdadır. Mü-
hüm strateji mövqeyinə görə İrəvan qalası tez-tez hücumlara məruz qalırdı.
Xüsusilə Səfəvi-Osmanlı müharibələri dövründə şəhər əldən-ələ keçmiş-
di. Osmanlı müəlliflərindən biri bu məkanı belə tərif edir: “İran (Səfəvilər
dövləti nəzərdə tutulur) və Turanın şərəfi, Naxçıvan və Şirvanın qapıları,
Azərbaycan mülkünün həsəd doğuran Rəvan qalası”.