*İstehkam
düşməndən qorunmaq
məqsədilə düzəldilən
müdafiə tikililəridir
(səngər, sədd və s.).
Ali Baş Komandan, ölkə Prezidenti İlham Əliyevin əmri ilə rəşadətli ordu-
muzun bütün cəbhəboyu geniş əks-hücumu başladı.
Qısa müddətdə rəşadətli ordumuz düşmənin 30 il ərzində hazırladı-
ğı, möhkəmliyi və keçilməzliyi ilə öyündüyü müdafiə xəttini yardı, dağ-
larda qurduğu yeraltı istehkamları darmadağın etdi. Müasir silahları -
dronları, yüksək dəqiqliyə malik hərbi texnikaları bacarıqla tətbiq edən
Azərbaycan ordusu Qarabağ səmasında üstünlüyü ələ aldı. İndi səmada
yalnız Azərbaycan şahinləri hakim idi! Düşmənin bütün hava hücumun-
dan müdafiə sistemləri PUA-ların dəqiq zərbələri ilə məhv edildi.
Quru döyüşlərində də düşmən müzəffər ordumuzun ardıcıl zərbələri altın-
da aciz duruma düşmüşdü. Hərbi əməliyyatların ilk günlərində Talış kən-
di və Suqovuşan qəsəbəsi azad edildi. Kəlbəcərdə hündürlüyü 3000
metrə çatan Murov yüksəkliyi düşməndən geri alındı.
Düşmənə Füzuli istiqamətində də ağır zərbələr endirildi. Horadiz is-
tiqamətində “əks-hücuma keçib” hərbi birləşmələrimizi mühasirəyə
almağa cəhd edən erməni silahlı birləşmələri tamamilə məhv
edildi. Xeyli sayda düşmən texnikası - tanklar, toplar,
avtomobillər düşməndən qənimət götürüldü.
Artıq Azərbaycan ordusunun qarşısını almaq
mümkün deyildi. Arxa cəbhədən, əhalidən bö-
yük mənəvi dəstək alan Azərbaycan əsgə-
ri düşməni hər yerdən qovurdu. Bir-birinin
ardınca Cəbrayıl, Füzuli, Zəngilan, Qubadlı
şəhərləri və ətraf kəndlər düşməndən təmiz-
ləndi. “Məğlubedilməz” Ermənistan ordusu
döyüş meydanında canlı qüvvə və texnika
baxımından ağır itkilərə məruz qalmış, aciz
duruma düşmüşdü.
Sizcə, qələbə qazanmaq üçün nələr
lazımdır?
2020-ci ilin noyabrın 8-də Azərbaycan tele-
viziyası elan etdi: “Ali Baş Komandan İlham
Əliyevin xalqa müraciəti olacaq”.
Bütün Azərbaycan xalqı səbirsizliklə ekranlar
önündə ölkə başçısının çıxışını gözləyirdi. Bu-
dur, canlı yayım başlandı. Ali Baş Komandan
elan etdi: “Bu gün Şuşa şəhəri düşmən işğalın-
dan azad edilmişdir! Yaşasın Azərbaycan! Qara-
bağ Azərbaycandır!”