Müzəffər Ali Baş Komandan
Ermənistan silahlı qüvvələrinin ardıcıl təxribatları İkinci Qarabağ mühari-
bəsini zəruri etdi. Hərbi əməliyyatlar 2020-ci il sentyabrın 27-də başlandı.
Ali Baş Komandanın rəhbərliyi ilə cəmi 44 gün ərzində ordumuz cəbhədə
düşmənə sarsıdıcı zərbələr endirdi və onu tamamilə darmadağın etdi.
Vətən müharibəsində Ali Baş Komandan özünün bütün qüvvə və bacarı-
ğını düşmən üzərində qələbəyə sərf etdi. Böyük dövlətlərin təzyiqlərinə
cəsarətlə sinə gərən Ali Baş Komandan Vətən müharibəsini tam qələbəyə-
dək apardı.
İnformasiya və diplomatiya cəbhəsində isə o özü silaha çevrilmişdi. Düş-
mənlərimizə və rəqiblərimizə, sözün əsl mənasında, diplomatiya dərsi ver-
di. O, demək olar ki, hər gün dünyanın ən məşhur televiziya kanallarına,
aparıcı informasiya orqanlarına müsahibə verdi. Azərbaycana yönələn bü-
tün ittihamları boşa çıxardı, haqlı mövqeyimizi dünyaya cəsarətlə çatdırdı.
Müzəffər Ali Baş Komandan son 200 ildə süni şəkildə yaradılan Qarabağ
məsələsini kökündən həll etdi. Azərbaycanın əsl gücünü, xalqın birliyini
və əzəmətini bütün dünyaya göstərdi. Bununla da adını Azərbaycan ta-
rixinə qızıl hərflərlə yazdı.
Vətən müharibəsi dövründə xalq hər gün öz Ali Baş Komandanın qələbə
müjdəli çıxışını səbirsizliklə gözləyirdi. Ölkə başçısının bir çox sözləri, o
cümlədən “Qarabağ Azərbaycandır!” kəlməsi dillər əzbəri idi. Şuşa azad
ediləndə isə dediyi sözlər daha təsirli idi: “Xoşbəxtəm ki, ata vəsiyyəti-
ni yerinə yetirdim!”
Vətən müharibəsindən sonra bir çox dövlətlərin, xalqların Azərbaycana
qarşı münasibəti kökündən dəyişdi.
Hər bir Azərbaycan vətən-
daşı öz sevimli prezidenti
ilə qürur duyur,
fəxr edir.