Uşaqlarda nəcib xasiyyətlərin yaranmasını təbliğ edən belə nəsihətlər bu
gün də öz əhəmiyyətini itirməmişdir.
Maarifpərvər ziyalı A.Bakıxanov Azərbaycan uşaqlarının müasir təhsil al-
ması üçün Bakıda məktəb açmaq istəyirdi. Bu məqsədlə layihə hazırlasa
da, onu həyata keçirə bilmir.
A.BAKIXANOV TİFLİSDƏ
BİLİRSİNİZMİ?
O, Bakıda müsəlman dünyəvi təhsil məktəbi açmaq üçün hazırladığı layihəni 1832-ci ildə tərtib edir və
Qafqazın ozamankı canişini V.T.Rozenə göndərir. Lakin bu layihə yerli millətlərə, onların mədəniyyətinə
pis münasibət bəsləyən general Rozen tərəfindən etinasız qarşılanır və onun şəxsi arxivində yatıb qalır.
Abbasqulu ağa Bakıxanovun tərtib etdiyi “Müsəlman məktəbi təsis edilməsinin layihəsi” hazırda Moskva-
da Dövlət Tarix Muzeyinin Baron Rozen Fondunda saxlanılır.
Ömrünün sonlarına yaxın Şərq ölkələrini səyahət etməyə çıxan A.Bakıxa-
nov 1846-cı ildə Mədinə ilə Məkkə arasında vəfat edir, elə orada dəfn
olunur.
Onun haqqında sənədli-bədii film çəkilmiş, Bakının qəsəbələrindən bi-
rinə adı verilmişdir. Bakıxanov qəsəbəsində və Qubada ona heykəl qoyul-
muşdur. Azərbaycan Elmlər Akademiyasının Tarix və Etnologiya İnstitutu
Abbasqulu ağa Bakıxanovun adını daşıyır.