Alman tankları keyfiyyətinə görə sovet tank-
larından üstün idi: zirehləri qalın, atış mə-
safəsi sovet tanklarından daha uzun idi. On-
lar uzaq məsafədən sovet tanklarını sıradan
çıxara bilirdilər. Sovet tanklarının isə bir əsas
üstünlüyü vardı: onlar alman tanklarına nis-
bətən yüngül və sürətli idi. Bunları nəzərə
alan Həzi Aslanov düşmənə qarşı xüsusi
taktika işləmişdi. “Aslanov nalı” adını alan bu
taktika düşmənə cinahlardan zərbə endir-
məyə hesablanmışdı. Düşməni irəliyə doğru
çəkən general sürətli manevrlər edərək düş-
mənə cinahlardan zərbə endirirdi.
Qəhrəman generalımız 1945-ci ilin yanvarın-
da həlak olmuşdur. Onun ölümü isə müəm-
ma olaraq qalır. Hələ hərbi əməliyyatlar baş-
lamamış qəflətən atılan mərmi nəticəsində
Həzi Aslanov həyatını itirmişdir. Xalqımız öz
igid oğlunun xatirəsini əziz tutur. Bakıda və
doğulduğu Lənkəranda onun abidələri ucal-
dılıb. Adına küçə, park, mədəniyyət evi, gəmi
və s. vardır.
Həzi Aslanova həsr olunan “İgid generalımız” adlı kiçik hekayə
hazırlayın.
HƏZİ ASLANOV (SOLDAN İKİNCİ) NÖVBƏTİ DÖYÜŞƏ HAZIRLAŞARKƏN
Həzi Aslanov bir gün
8 yaşlı oğlu Tofiqdən
məktub alır. Uşaq
atasından faşistlərlə
necə döyüşdüyünü
soruşurdu.
Həzi Aslanov oğluna
cavab yazır: “Əziz To-
fiq, mən sənin əmrini
yerinə yetirirəm. Biz
hücuma keçdik və öz
tankımla 200 faşisti
məhv etdim. Bu sizin
xoşbəxtliyiniz üçün,
xalqımızın xoşbəxtliyi
üçün lazımdır”.