Dövlət müstəqilliyinin
bərpası
Azərbaycan əhalisinin
Ermənistan SSR-dən
deportasiyası ilə bağlı
araşdırma aparın.
A
zərbaycan SSR işğal nəticəsində yaradılmışdır. Sovet hakimiyyəti
illərində müstəqilliyimiz itirilmişdi. Xalqımız və ölkəmizlə bağlı qə-
rarlar Moskvada qəbul edilirdi. Azərbaycan SSR-nin nisbətən daxili
müstəqilliyi vardı.
1948-1953-cü illərdə Ermənistan SSR-də yaşayan soydaşlarımız ata-baba
yurdlarından deportasiya edildilər. Onların evlərinə xaricdə yaşayan ermə-
nilər köçürüldü. Alman faşizmi üzərində qələbədə böyük rol oynayan Azər-
baycan xalqını sovet rəhbərliyi bu cür “mükafatlandırırdı”.
AZƏRBAYCANLILARIN ERMƏNİSTAN SSR-dən
DEPORTASİYASI
1988-ci ildə isə deportasiyanın son
mərhələsi başlandı. Yüz minlərlə
soydaşımız ata-baba torpaqların-
dan zorla qovuldu. Deportasiyanın
gedişində yüzlərlə azərbaycanlı
öldürüldü. 1991-ci ildə Ermənis-
tan SSR-də, yəni Qərbi Azərbay-
canda artıq azərbaycanlı əhali
qalmamışdı. Sovet rəhbərliyi bü-
tün bunlara göz yumdu. Azərbay-
canlılara qarşı törədilən cinayətlər
isə ört-basdır edildi.
BİLİRSİNİZMİ?
Ermənistan SSR tarixi Azərbaycan torpaqlarının qərb hissəsində yaradılmışdır. Son ralar Azərbaycan SSR-ə
məxsus torpaqların bir hissəsini Moskvadakı rəhbərlik Ermənistan SSR-ə vermişdi. Şərur-Dərələyəz, Qərbi
Zəngəzur da belə ərazilərdəndir. Bununla da Azərbaycan Naxçıvandan ayrı salındı. Öz ata-baba mülklərin-
dən zorla çıxarılan soydaşlarımız sonralar Qərbi Azərbaycan icması yaratdı. İcma Qərbi Azərbaycandakı
tarixi irsimizin qorunması, qovulan əhalinin hüquqları ilə bağlı beynəlxalq təşkilatlar qarşısında məsələ
qaldırır. Onlar öz yurdlarına qayıtmaq üçün mübarizə aparırlar.
Sovet hakimiyyəti dövründə Qarabağın dağlıq hissəsində yaşayan erməni
əhalisi üçün muxtariyyət yaradıldı. Halbuki o dövrdə Ermənistanda yaşa-
yan soydaşlarımıza belə hüquq verilməmişdi. 1988-ci ildə Ermənistan
SSR-nin rəhbərliyi Qarabağın onlara verilməsi tələbi ilə çıxış etdi. Bu ərazi
iddiası Azərbaycan tərəfindən rədd edildi. Sovet rəhbərliyi bu məsələdə
də ermənipərəst siyasət yürüdürdü.