yaşamağı tövsiyə edirdi. Böyük sənətkar ədaləti, insanpərvərliyi, təmiz
məhəbbəti, dostluğu, əməksevərliyi, doğruluğu tərənnüm etmiş, xeyrin
qalib gələcəyinə öz dərin inamını bildirmişdir.
Dahi şair Nizami təvazökar insan olduğu üçün sadə həyat tərzi ke-
çirmişdir. O, sarayda yaşamaqdan, saray şairi olmaqdan imtina etmiş,
azad yaradıcılığa üstünlük vermişdir. Nizamiyə görə, kimsə
başqalarına möhtac olmasa, azadlığın zövqünü dada bilər.
Farsca yazan türk şairi
Nizaminin azərbaycanlı olması onun əsərlərindən aydın görünür. Böyük
şair, alim və sənətkar yeri düşdükcə hansı xalqa mənsub olduğunu açıq
şəkildə bildirirdi. O, əsərlərini Azərbaycan və digər türk hökmdarlarının
sifarişi ilə yazmış, ya da onların adına yazıb göndərmişdir.
Şairin yaşadığı dövrdə fars dili
saray ədəbiyyatının əsas dili
hesab edilirdi. Şərqin bir çox
müsəlman alim və şairləri öz
əsərlərini bu dildə yazırdı. Ona
görə də Nizami əsərlərini farsca
yazmağa məcbur olmuşdur.
Nizami əsərlərində qadına xü-
susi hörmətlə yanaşır, “Aslanın
erkəyi, dişisi olmaz” deyir.
NİZAMİ ƏSƏRLƏRİNƏ ÇƏKİLMİŞ MİNİATÜR
Nizaminin əsərləri miniatür sə-
nətinin inkişafına təkan vermiş-
dir. Ölkəmizdə Nizami yaradıcılı-
ğının öyrənilməsi və tanıdılması
sahəsində xeyli iş görülmüş, ki-
tabları nəşr edilmişdir. Şairin
Gəncə, Bakı və Avropanın bir
çox şəhərlərində heykəlləri ucal-
dılmışdır.
BİLİRSİNİZMİ?
Azərbaycan Milli Elmlər Akademiyasının Ədəbiyyat İnstitutu və Milli Azər-
baycan Ədəbiyyatı Muzeyi Nizami Gəncəvinin adını daşıyır. Böyük Britani-
yanın Oksford Universitetində Nizami Gəncəvi Mərkəzi fəaliyyət göstərir.
Nizami Gəncəvinin yubileyləri ölkəmizdə hər zaman təntənə ilə keçirilmiş-
dir. Onun anadan olmasının 880 illiyi münasibətilə 2021-ci il Azərbaycan
Respublikasında “Nizami Gəncəvi ili” elan edilmişdir.
Nizami Gəncəvinin
hansı xüsusiyyətini
daha çox bəyənirsiniz?
“Azadlığı sevən şair”
adlı kiçik hekayə
qurun.
*Miniatür qədim
kitablarda incə, rəngli
şəkillərdir.
Şairin dünya şöhrəti
qazanmasını hansı
faktlar sübut edir?