BİLİRSİNİZMİ?
Vaxtilə ticarətlə məşğul olan ermənilər dünyanın bir sıra ölkələrinə yayılmışdılar. XIX əsrdən etibarən
məskunlaşdıqları ölkələrdə təşkilatlar qurub hökumətlərə təsir etməyə başladılar. Onlar nəşriyyatlar
yaradır, kitablar çap etdirirdilər. Bu kitablarda “dənizdən dənizə böyük Ermənistan” ideyası təbliğ olu-
nurdu. Onlar xaricdə xüsusi banklar da yaratmışdılar. Erməni millətçiləri sadə erməniləri “ümumerməni
işi naminə” bu banklara pul ödəməyə məcbur edirdilər. Məqsəd isə bir idi: qonşuların, xüsusilə Azərbay-
canın torpaqlarının hesabına “Böyük Ermənistan” yaratmaq.
Tarix unudanları bağışlamır
1988-ci ilin əvəllərində Qarabağın dağlıq hissəsinin Ermənistan SSR-ə
birləşdirilməsi tələbi irəli sürüldü. Bununla da 30 ildən artıq davam edən
Qarabağ münaqişəsi başlandı. SSRİ-nin dağılması ilə münaqişə qanlı mü-
haribəyə çevrildi.
Azərbaycan bu müharibəyə hazır deyildi:
Ordumuz yox idi.
Sovet dövründə azərbaycanlılar SSRİ ordu-
sunda xidmət edirdi.
Münaqişə başlayandan sonra ovaxtkı Azər-
baycan rəhbərliyi hər rayonda ərazi müdafiə
dəstələri yaratdı.
Hər dəstə özbaşına fəaliyyət göstərirdi. Vahid
komandanlıq yox idi.
Ordu quruculuğuna gec başlanıldı.
Xalqımız hələ də sovet dövründə irəli sü-
rülən “xalqlar dostluğu” təbliğatının təsiri
altında idi.
70 il ərzində tarix saxtalaşdırılmışdı.
Erməni millətçilərinin yaxın keçmişdə törət-
dikləri cinayətlər unutdurulmuşdu.
Azərbaycanlılar erməni əhalisi ilə birgə ya-
şayır, dostluq edir, hətta qohumluq əlaqələri
yaradırdılar.
Xalqımız hansı düşmənlə qarşılaşdığından
xəbərsiz idi.
Tarix unutqanlığı bağışlamadı. XX yüzilliyin əvvəllərində yaşanan faciələr
sonunda yenidən təkrarlandı.