Üzü Günəşə üzən qayıqlar
Qobustan qayalıqlarının üzərində qayıq təsvirləri də tapılmışdır. Bu qa-
yıqların uc hissəsində Günəş təsviri olmuşdur. Bu təsvirlər məşhur Norveç
səyyahı Tur Heyerdalın marağına səbəb olmuşdu. Bəs səyyahı heyrətə sa-
lan nə idi? Bir neçə dəfə Azərbaycana səyahət edib Qobustanda olan səy-
yah bu cür qayıq təsvirlərinin Norveçdə də olduğunu söyləmişdir. Onun
fikrincə, qədim vikinqlər Norveçə məhz Azərbaycandan köç etmişlər.
Qobustandakı qayıq
təsvirləri və tapılan yerli
xammal nəyi sübut edir?
*Vikinqlər skandinav
mənşəli xalqdır.
BİLİRSİNİZMİ?
Tur Heyerdal Qobustanda qayaüstü gəmi təsvirlərinə baxarkən
bildirmişdir: “Bunlar dünyanın ən qədim gəmi şəkilləridir. Onlar
bu gəmiləri xüsusi qamışdan düzəldiblər. Bu şəkillər varsa, qamış
növü də burada olmalıdır. Qədim misirlilər də buna oxşar qamışdan
gəmilər düzəltmişlər”.
T.Heyerdal alimlərimizlə birlikdə Xaçmaz rayonunun Yalama qəsə-
bəsindən cənuba doğru yavaş-yavaş bütün Azərbaycanı gəzmişdir.
Müxtəlif ölkələrdən olan səyyahlarda onunla olmuşdur. Nəhayət, Sal-
yandan cənubda axtarılan qamış növü tapılır. Bundan sonra hamı əmin olur ki, Azərbaycanda gəmilərin
hazırlanması üçün yerli xammal da var imiş.
Məşhur səyyah Qobustanı “açıq səma altında muzey” adlandırmışdır.
Qobustan qoruğu öz nadir tapıntılarına görə UNESCO-nun Ümumdünya
irsi siyahısına daxil edilmişdir. Hazırda orada Qobustan Dövlət Tarix və
Bədii Qoruğu fəaliyyət göstərir.
*UNESCO
Birləşmiş Millətlər
Təşkilatının Elm,
Təhsil və Mədəniyyət
üzrə ixtisaslaşmış
qurumudur.
UC HİSSƏSİNDƏ
GÜNƏŞ TƏSVİRİ
OLAN QAYIQLAR