Aprel döyüşləri Azərbaycan ordusunun parlaq qələbəsi ilə bitdi. İki min
hektardan artıq ərazi düşmən tapdağından azad edildi. Rusiyanın va-
sitəçiliyi ilə hərbi əməliyyatlar aprelin 5-də dayandırıldı. Buna baxmaya-
raq, xalqımızın gələcək qələbəyə inamı daha da möhkəmləndi. Bu dö-
yüşlərdə qazanılan qələbə gələcək zəfərin ilk müjdəçisi oldu. Düşmən
isə həm böyük itkilər verdi, həm də Azərbaycan ordusunun döyüş ruhu
qarşısında sarsıldı.
“Döyüşlər zamanı hərbçilərimiz peşəkarlıq, qəhrəmanlıq göstərmişlər. Bir daha göstəriblər ki, Azərbay-
can əsgəri, zabiti həm peşəkardır, həm Vətənə bağlıdır, həm də istənilən anda öz vəzifə borcunu yerinə
yetirməyə hazırdır. Aprel döyüşləri hərbi cəhətdən çox uğurlu əməliyyat idi. Bu döyüşlər bütün dünyaya
göstərdi ki, Azərbaycan ordusu ən yüksək keyfiyyətlərə malikdir və istənilən anda istənilən vəzifəni icra
edə bilər”.
Azərbaycan Respublikasının Prezidenti, Ali Baş Komandan İlham Əliyev
Tarix yazan qəhrəmanlar
Aprel döyüşlərində igid Azərbaycan oğulları öz qanları ilə qəhrəmanlıq
dastanı yazdılar. Onlardan biri Murad Mirzəyevdir. O, hərb elminin
incəliklərini yaxşı mənimsəmişdi. Türkiyədə yüksək hərbi təhsil almış,
dünyanın bir sıra ölkələrində keçirilən təlimlərdə fərqlənmişdi. İngilis,
rus və türk dillərini gözəl bilirdi.
Talış kəndi ətrafında gedən döyüşlərdə bölmələrdən birinə başçılıq
edən Murad Mirzəyev dəqiq əmrləri və göstərişləri ilə yüksəkliklərin
alınmasına öz töhfəsini vermişdir. Tabeliyində olan hərbi birləşmə-
nin düşmən pusqusuna düşdüyünü görən qəhrəman zabitimiz özü də
əldə silah döyüşlərə atıldı. Yaralansa da, döyüş meydanını tərk etmədi.
Əksinə, digər yaralıların atəş altından çıxarılmasına yardım etdi. Özü
isə son gülləsinə qədər döyüşərək həlak oldu.
Digər zabitimiz Samid İmanov ayağından və çiynindən yaralansa da,
döyüş mövqeyini tərk etməmişdir. Özünün deyil, yaralı gizirin döyüş
meydanından çıxarılmasını əmr edən Samid son gülləsinə qədər dö-
yüşüb. Geri dönən əsgərlər onu əlində qumbara tutmuş halda tap-
mışlar. Qəhrəman döyüşçümüz əsir düşməmək üçün qumbaranı sona
saxlamışdı.
Gizir Sərxan Bayramov da aldığı yaralara baxmayaraq, döyüş meyda-
nından çıxmamış, son nəfəsinə qədər vuruşmuşdu.
Raquf Orucov mahir kəşfiyyatçı idi. O, Birinci Qarabağ müharibəsi-
nin də iştirakçısı olmuşdu. Düşmənin dilini yaxşı bilən Raquf Aprel
döyüşlərinə qədər çox çətin kəşfiyyat tapşırıqlarını yerinə yetirmişdi.
Kəlbəcər istiqamətində xidmət edən igid kəşfiyyatçımızı düşmən arxa-
MURAD MİRZƏYEV
SAMİD İMANOV
SƏRXAN BAYRAMOV