Qədim rəssamların bizə “məktubu”
Qobustan Bakı şəhəri yaxınlığında yerləşir. Onun bir tərəfi dağlar, digər
tərəfi isə Xəzər dənizi ilə əhatələnib. Qədim dövrlərdə Qobustanın bitki
örtüyü və heyvanlar aləmi zəngin olmuşdur. Buranın qədim sakinləri də-
nizdə balıq və suiti tutmuş, quru ərazilərdə isə ceyran, maral, vəhşi öküz,
qaban və s. heyvanlar ovlamışlar. Onlar ox və yaydan istifadə etmiş, artıq
iti də əhliləşdirmişdilər.
Qədim və müasir
insanların qidalanmasını
müqayisə edin.
BİLİRSİNİZMİ?
1930-cu illərdə Qobustan daş karxanasında işlər aparılırdı. Ərazidə iri qayalar var idi. Qayaların üzərində-
ki qeyri-adi rəsmlər fəhlələrdən birinin diqqətini cəlb edir. Ərazi təmizləndikcə təsvirlər daha çox nəzərə
çarpırdı. Ətrafdakı mağaralarda da xeyli rəsmlər aşkarlandı. Daş karxanasında işlər dayandırıldı. Tapıntı-
lar barədə alimlərə xəbər verildi və Qobustanda qayaüstü təsvirlərin ilkin tədqiqatına başlandı. Alimlərin
səyi nəticəsində çoxsaylı qayaüstü təsvir, həmçinin qədim yaşayış məskənləri, mağaralar aşkarlandı.
Təsvirlərdə heyvan rəsmləri, ov, yallı səhnələri və s. əks olunmuşdu.
Qobustanda qədim rəssamların qayalar üzərinə cızdıqları təsvirlər o dövrdə
yaşamış insanların həyatları, məşğuliyyətləri və bacarıqları haqqında qiymətli
mənbədir. Qayalar üzərindəki heyvan rəsmləri vaxtilə Qobustanda heyvan-
ların müxtəlifliyindən xəbər verir. Bu təsvirlər vasitəsilə qədim Azərbaycanın
faunası (heyvanlar aləmi) haqqında məlumatlar əldə etmək mümkün olur.
Sizcə, qayaüstü təsvirlərin
çəkilməsi hansı zərurətdən
ortaya çıxmışdı?