Dövlətlər meydana gələndən sonra bəzi şəhərlər hökmdarlar tərəfindən
salınmağa başladı. Belə şəhərlərin mərkəzində hökmdar ailəsi, adlı-sanlı
ailələr, din xadimləri və əyanlar məskunlaşırdı.
Xatırlayın, hansı şəhərimiz hökmdar tərəfindən salınmışdır?
Şəhərin bu hissəsi “Narınqala” və ya, sadəcə, “İçşəhər”, “İçərişəhər” ad-
lanırdı. Onun ətrafında isə yenə də sənətkarlar və tacirlər məskunlaşırdı.
Buna görə də bəzi şəhərlərimiz ikiqat qala divarları ilə əhatələnirdi. Şəhər
ətrafında isə əkinçiliklə məşğul olan əhali yaşayırdı. Onlar şəhər sakinləri
hesab olunmasalar da, düşmən hücumları zamanı şəhərlərə sığınırdılar.
Yüzilliklər keçdikcə bəzi qalalar da genişlənir, şəhərlərə çevrilirdi. Bakı və
Dərbənd belə şəhərlərdəndir.
Kənd və şəhər həyatı
arasındakı fərqləri
qruplaşdırın.
FƏRQLİ
CƏHƏTLƏR
Şəhərlər
Kəndlər
Şəhərləri yaranma
xüsusiyyətlərinə görə
qruplaşdırın.
ORTA ƏSRLƏR AZƏRBAYCAN
ŞƏHƏRİNİN SXEMİ