“Edam necə ləğv edil-
di?” adlı kiçik hekayə
hazırlayın.
ŞƏKİ XAN SARAYI
Pənahəli və qardaşı
Nadir şahın sarayında
xidmət edirdilər. Lakin
qardaşı Nadirin qəzə-
binə tuş gəlir və edam
edilir. Belə bir sonlu-
ğun onu da gözlədiyini
anlayan Pənahəli
saraydan qaçaraq
Qarabağa gəlir.
Elatları başına topla-
mağa başlayır. Nadir
şah yerli hakimlərə
onun həbsi ilə bağlı
fərmanlar göndərsə
də, Pənahəlini ələ ke-
çirmək mümkün olmur.
Dövrün tarixçilərindən
biri yazır: “...o rəşadət
səmasının qızılquşu-
nu tora salıb tutmaq
mümkün olmadı”.
başınalıq etməyə imkan vermirdi. Məlik Nəcəf Hacı Çələbidən Nadir şaha
şikayət etdi. Şahın fərmanlarını icra etməyə mane olması haqqında ona
yalan məlumatlar verdi. Bundan qəzəblənən Nadir şah Hacı Çələbini ya-
nına çağırdı. Şahın yanında məhkəmə quruldu. Hacı Çələbini edam cəzası
gözləyirdi. Boğazında edam kəndiri olan Çələbi çəkinmədən Məlik Nəcəfi
ifşa etdi. Onun bu cəsarəti Nadiri fikrindən döndərdi. Əyanları ilə məs-
ləhətləşən şah Hacı Çələbini bağışladı və səlahiyyətlərini daha da artırdı.
Nadir şahın ölümündən sonra Şəki xanlığı xeyli gücləndi. Hacı Çələbi xan
gürcü çarı II İraklini bir neçə döyüşdə məğlub edərək Borçalını geri ala bil-
di. Onun qətiyyətli addımları nəticəsində Şəki xanlığının ərazisi xeyli ge-
nişlənmişdi. Hazırda Azərbaycanın nadir memarlıq nümunələrindən biri
Şəkidə yerləşir. Bu abidə Şəki xan sarayı adı ilə məşhurdur. Maraqlıdır ki,
Xan sarayının tikintisində mismardan istifadə olunmamışdır.
“Anadır arzulara hər zaman Qarabağ”
Səfəvilər dövründə Qarabağ vilayəti ərazisi Tiflis yaxınlığından Araz çayı-
na qədər uzanırdı. Mərkəzi isə Gəncə şəhəri idi. Nadir şahın ölümündən
sonra Gəncədə ayrıca xanlıq yarandı. Qarabağ xanlığı isə tarixi Qaraba-
ğın dağlıq və aran hissəsini əhatə edirdi. Bu xanlığın qurucusu və əsası-
nı qoyan Pənahəli xan Cavanşir olmuşdur. Yeni yaranmış xanlığa etibarlı
mərkəz-qala lazım idi. Bu məqsədlə Pənahəli xan Qarabağda Bayat, daha
sonra isə Şahbulaq qalalarını inşa etdirdi. Bu qalalar düzən və dağətəyi
ərazilərdə tikildiyindən o qədər də etibarlı deyildi.
Pənahəli xan 1752-ci ildə uca bir dağın zirvəsində yeni qala saldırdı. Qala
Pənahabad adlandırıldı. Sonralar bu qala Şuşa adı ilə məşhurlaşmış,
PƏNAHƏLİ XAN