Atropatenada təsərrüfat yaxşı inkişaf etmişdi. Buradan beynəlxalq ti-
carət yolları keçirdi. Çindən, Hindistandan gələn tacirlər bu ölkənin əra-
zisindən istifadə edirdilər. Yerli sənətkarlar öz məhsullarını bu tacirlərə
satır, xeyli qazanc əldə edirdilər. Ona görə də Atropatenada sənətkarlıq
və ticarət daha da inkişaf edərək gəlirli sahələrə çevrilmişdi. Şəhər hə-
yatı canlanmışdı.
Ən uzun ömürlü dövlətimiz - Albaniya
Atropatena dövləti ilə, demək olar ki, eyni dövrdə Araz çayından şimalda
Albaniya dövləti də yaranmışdı. Onun sərhədləri qismən müasir Azərbay-
can Respublikasının ərazisinə uyğun gəlsə də, ərazisi ondan daha böyük
olmuşdur. Böyük Qafqaz dağlarından Araz çayına, qərbdə Göyçə gölü
hövzəsindən Xəzər dənizinədək geniş ərazilər bu dövlətin tərkibinə daxil
idi. Albaniya şimal-qərbdə gürcü dövləti iberiya ilə həmsərhəd idi. Dövlə-
tin paytaxtı Qəbələ şəhəri olmuşdur.
BİLİRSİNİZMİ?
1940-cı illərdə Mingəçevir Su Elektrik Stansiyasının tikintisi aparılırdı. Ekskavatorlar dağları yarır, Azərbayca-
nın ən böyük elektrik stansiyası üçün dəryaça yeri hazırlayırdılar. Bir gün ekskavatorlardan birinin yerqazan
çanağı boşluğa düşür, ətrafa müxtəlif əşyalar səpələnir: küp qırıntıları, metal əşyalar, zirehli geyimlər, də-
bilqələr. Qazıntı işləri dayandırılır. Əraziyə gələn alimlər qazıntıları özləri davam etdirir və böyük bir mədəniy-
yətin izləri aşkara çıxarılır. Bu mədəniyyət nümunələri qədim albanlara aid idi.
1950-ci illərdə ölkəmizin
müxtəlifyerlərində, O cüm-
lədən, Qəbələdə, Şamaxıda
da qazıntılar aparıldı. Çoxdan
unudulmuş qədim Albaniya ta-
rixi artıq alimlərlə “danışmağa”
başlamışdı. Qəbələdə
içərisində kömür-
ləşmiş dən olan iri
təsərrüfat küpləri,
Şamaxıdan tapı-
lan gümüş pul dəfinələri
albanların inkişaf etmiş
təsərrüfat həyatından xəbər
verirdi.
Yazılı mənbələrlə yanaşı,
tapılan maddi mədəniyyət
nümunələri alimlərə Albaniya
tarixini bərpa etməyə imkan yaratdı.
O dövrə aid qəbirlərdən də müxtəlif
əşyalar aşkar edildi.
QƏBƏLƏ
TAPINTISI