Nizami Gəncəvi
Nizami Gəncəvi nə
üçün müdrik şəxs he-
sab edilirdi?
NİZAMİ ŞİRVANŞAH I AXSİTANLA
GÖRÜŞDƏ
O
n ikinci yüzillikdə Azərbaycanda mədəniyyətin bütün sahələrində
yüksəliş baş verdi. Bu dövrün ən böyük mədəniyyət xadimi dahi
Azərbaycan şairi Nizami Gəncəvidir. Gəncə şəhərində dünyaya
göz açan şairin əsl adı İlyas olmuşdur. Nizami onun təxəllüsü olub, “söz-
ləri nizama düzən” deməkdir. Valideynlərini erkən yaşlarında itirən Nizami
dayısının himayəsində böyümüşdür.
Nizami Gəncəvi ilk təhsilini Gəncə mədrəsəsində almış, müxtəlif elm
sahələri üzrə mükəmməl biliklərə yiyələnmişdi. Qədim yunan tarix və
fəlsəfəsini, öz dövrünə uyğun astronomiya, tibb, kimya, fizika, həndəsə
elmlərinə aid məlumatları dərindən öyrənmişdi. Dahi Nizami doğma Azər-
baycan dilindən başqa, fars, ərəb və yunan dillərini də yüksək səviyyədə
bilirdi. Bütün ömrünü Gəncədə keçirən Nizaminin yaşadığı dövrdə ona
“müdrik”, “şeyx” deyə müraciət edirdilər.