Qarabağa xaricdə hərbi təlim görmüş erməni silahlıları yerləşdirildi. Onlar
azərbaycanlılara məxsus yaşayış məntəqələrinə hücumlar etməyə başla-
dılar. Moskva isə bunlara göz yumurdu. SSRİ rəhbərliyinin anti-Azərbay-
can siyasəti xalqımızın etirazlarına səbəb oldu. 1988-ci ilin 17 noyabrın-
da Bakıda xalq mitinqə çıxdı.
Mitinqlərdə yarım milyondan çox insan iştirak edirdi. Dekabrın 4-dək da-
vam edən bu çıxışlar “meydan hərəkatı” adlandırıldı. Əhali xalqımıza
qarşı baş verən cinayətlərə cavab verilməsini tələb edirdi. Mitinqlərdə ilk
dəfə Azərbaycanın müstəqilliyi məsələsi də qaldırıldı. AXC-nin üçrəngli
bayrağı mitinqlərə gətirildi.
Sovet rəhbərliyi haqlı tələbləri yerinə yetirmək əvəzinə, Bakıya qoşun ye-
ritdi. Dinc nümayişlər zor gücünə dağıdıldı. Həbslər başlandı. Saat 21:00-
dan sonra insanların küçəyə çıxması qadağan edildi. Lakin bütün bunlar
xalqımızı qorxutmadı. Əksinə, müstəqillik tələbləri daha tez-tez səslən-
məyə başladı.
Hazırda 17 Noyabr han-
sı əlamətdar gün kimi
qeyd edilir?
Müstəqillik tələbləri
dedikdə nə başa düşür-
sünüz?
BİLİRSİNİZMİ?
1988-ci ilin noyabrında xalq etirazları o vaxtlar “Lenin meydanı” adlanan yerdə keçirilirdi. Həmin mey-
danda Leninin üzü dənizə baxan heykəli də var idi. Xalq hərəkatından sonra həmin ərazi Azadlıq mey-
danı adlandırıldı. Leninə qoyulan heykəl də uçuruldu.
MEYDAN HƏRƏKATI
Beləliklə, Qərbi Azərbay-
candan əhalinin qovul-
ması, Qarabağda başla-
nan hadisələr müstəqil
dövlətin yaradılmasını zə-
ruri etdi. Çünki SSRİ rəh-
bərliyi ədalətli mövqe nü-
mayiş etdirmirdi. 1991-ci
il oktyabrın 18-də Azər-
baycan Respublikasının
yaradıldığı elan edildi.
Yeni yaranan dövlət özü-
nü Azərbaycan Xalq Cüm-
huriyyətinin varisi elan
etdi. Üç rəngli, ay-ulduzlu bayraq yenidən başımızın üzərində dalğa-
lanmağa başladı. AXC-nin himni dövlət himni kimi təsdiq edildi.
Həmin ilin sonlarında SSRİ dağıldı. Azərbaycanda da ümumxalq səsver-
məsi keçirildi. Xalqımız Azərbaycanın müstəqilliyinə səs verdi. Beləlik-
lə, 70 illik sovet işğalına rəsmən son qoyuldu. Xalqımız müstəqilliyini və
azadlığını bərpa etdi. Bir qədər sonra Azərbaycan Respublikası Birləşmiş
Millətlər Təşkilatına (BMT) üzv qəbul olundu. Müstəqilliyimiz beynəlxalq
aləmdə də tanındı.
Dövlət müstəqilliyinin
olmasının hansı üstün-
lükləri vardır?