SƏLCUQ BƏY
*İmperiya tərkibində
müxtəlif xalqları,
ölkələri birləşdirən
güclü dövlət deməkdir.
Oğuzların məskunlaşdığı ərazilərdən biri də Mərkəzi Asiya idi. Oğuzlar
burada da güclü dövlət qurmuşdular. Oğuz xaqanına xidmət edən şəxs-
lərdən biri Səlcuq bəy olmuşdur. O, oğuzların Qınıq boyuna mənsub idi.
Xaqan ilə münasibətləri pisləşən Səlcuq ondan ayrıldı. Səlcuqun varisləri
XI yüzillikdə Səlcuq imperiyası adı ilə tanınan yeni bir dövlət qurdular.
Bununla da yeni oğuz fəthləri başlandı. Tezliklə səlcuqlar Azərbaycana da
gəldilər.
BİLİRSİNİZMİ?
“Oğuznamə”lərin birində Azərbaycan adının yaranması ilə bağlı maraqlı rəvayət vardır. Burada Oğuz
xanın yürüşlərindən bəhs edilərək yazılır: “Oğuz xan yay aylarında bu vilayətlərin bütün yaylaqlarını,
Sabalan dağlarına, Aladağa qədər dağlıq yerləri tamamilə fəth etdi. Orada olduğu vaxt hər kəsin bir
ətək torpaq gətirməsini və burada bir təpə düzəltmələrini əmr etdi. Öncə xan, sonra bütün əsgərləri
bir ətək torpaq gətirib tökdü. Böyük təpə yarandı. Bu təpənin adına Azərbaycan dedilər. “Azər” türkcə
“yüksək”, “baycan”da “zənginlərin, uluların yeri” deməkdir. Bu ölkə bu şəkildə məşhur oldu”.