Azərbaycanda ərəb zülmünə qarşı çıxanları xürrəmilər adlandırırdılar.
Xürrəmilər Vətənimizin azadlığı uğrunda mübarizə aparırdılar. Onlar qır-
mızı geyinir, döyüşlərə də azadlıq rəmzi olan qırmızı bayraq altında gedir-
dilər. Ərdəbil yaxınlığında, dağın zirvəsində tikilən Bəzz qalası xürrəmilə-
rin istinadgahı idi.
Əhalinin bütün təbəqələri üsyana qoşulmuşdu. Kəndlilər, şəhər əhalisi,
varlılar və yoxsulların bir arzusu vardı - Vətənimiz azad olmalıdır!
Xürrəmi sözünün mə-
nasını araşdırın.
BİLİRSİNİZMİ?
Babək özü Ərdəbil yaxınlığındakı Bilalabad kəndində yoxsul bir ailədə dünyaya göz açmışdı. Atasını tez
itirən Babək işləyərək gözləri görməyən anasını da saxlayır. O, uşaq vaxtlarından başqalarına çobanlıq et-
miş, qoyun-quzu otarmışdı. Böyüyəndə isə ticarət karvanlarına bələdçilik etməklə məşğul olmuşdu. Belə
şəxslərə sarban deyirdilər. Sarbanlıq edən Babək bunun sayəsində bütün ölkəni gəzmiş, əhalinin ağır
vəziyyətini öz gözləri ilə görmüşdü. Yaşadığı çətinliklər onu sarsıtmamışdı, əksinə, sadə bir kəndli balası
çalışqanlığı və zəhmətsevərliyi sayəsində qətiyyətli və iradəli şəxsiyyətə çevrilmişdi.
Babəkin möhkəm xarakterli şəxs kimi yetişməsinin
səbəbləri nə idi?
Xalq içərisindən çıxan Babək tezliklə öz xalqının qəhrəmanına
çevrildi. Onun başçılığı ilə xürrəmilər Xilafətin xeyli sayda or-
dusunu darmadağın etdilər. Xürrəmilərin gücü xalqın birliyin-
də idi. Azadlıq hərəkatına qoşulan əhali hər yerdə yadelli ərəb
məmurlarını ölkədən qovurdu. Beləliklə, xəlifənin Azərbaycan-
dakı hakimiyyətinə böyük zərbə vuruldu.
Xalq birliyinin qələbə ilə nəticələnməsinə başqa
hansı hadisəni nümunə göstərə bilərsiniz?
Xürrəmilərin uğurları xəlifəni qorxuya salmışdı.
Xəlifə böyük mənfəət götürdüyü Azərbaycan-
dan əl çəkmək istəmirdi. O, Babəkə qarşı ta-
nınmış sərkərdəsini - türk əsilli Afşini göndər-
di. Afşinin ixtiyarına böyük ordu verilmişdi.
Xəlifə ona külli miqdarda pul da göndərirdi.
Afşin əvvəlki ərəb sərkərdələrindən fərqli
olaraq, Babəklə birbaşa döyüşə girmədi. O
başa düşürdü ki, xürrəmilər gücünü xalq-
dan alır. Ona görə də müxtəlif üsullarla
Babəki müdafiə edən qüvvələri ondan
BABƏK