Düşmən heyrət içərisində idi! Neçə gün ərzində cəmi bir əsgərlə döyüş-
dükləri və ona qalib gələ bilmədikləri ilə heç cür barışa bilmirdilər. Qəzəb-
ləri coşub-daşsa da, yanlarında rus və italiyalı jurnalistlər olduğundan Na-
tiqlə dərhal sərt davranmadılar. Onu sorğu-sual adı ilə özləri ilə apardılar.
Rus jurnalist Natiqin təslim olduğu anı, italiyalı jurnalist isə sorğu-sual
edildiyi anı kadrlara köçürə bilmişdilər. Bu onun sonuncu şəkilləri idi. O
gündən sonra Natiqdən heç bir soraq çıxmamışdır.
NATİQ QASIMOV
Azərbaycan Respublikası Prezidentinin
SƏRƏNCAMI
Natiq Qasımova “Azərbaycanın Milli Qəhrəmanı”
adının verilməsi haqqında
Azərbaycan Respublikasının ərazi bütövlüyünün
qorunub saxlanılmasında xüsusi xidmətlərinə
və döyüş tapşırığını yerinə yetirərkən göstərdi-
yi şəxsi igidliyə görə Natiq Səlim oğlu Qasımo-
va “Azərbaycanın Milli Qəhrəmanı” adı verilsin
(ölümündən sonra).
İlham Əliyev
Bakı, 25 iyun 2024-cü il
Azərbaycan Respublikasının Prezidenti
Əsirlikdən azad edilmiş Cəfər müəllimin dedikləri: “O, razı olmadı ki,
xocalıları güllələsinlər Azərbaycan bayrağını sinəsinə sıxıb ermənilərin
üzərinə getdi. Natiq bir əlində avtomat, o birində bayrağı göyə qaldır-
dı, ermənilərə tərəf bağırıb onları yanına çağırdı. Onlar hələ də gəlmə-
yə qorxurdular Mən özümü onlara göstərib işarə edəndə tökülüşüb
gəldilər, onun üst-başını axtardılar, tək olduğuna inanmadılar. Məbədin
içərisini atəşə tutdular. Heç kimin olmadığını görəndə daha da qəzəb-
ləndilər Orada 2 xarici jurnalist də vardı. Fotokameraları axşamın tora-
nında gözləri düşmənə nifrətlə zillənmiş, əlində bayraq olan Natiqə
tərəf yönəldi...”
Natiq Qasımov
haqqında çəkilmiş
“Oğul” filminə baxın və
müzakirələr aparın.