Qız qalaları
Bakıda yerləşən Qız qalası öz təkrarsızlığı ilə seçilir. Onun dünyada ox-
şarı, tayı-bərabəri yoxdur. Qız qalasını müdafiə qurğusu, dini məbəd və
sığınacaq hesab edənlər də var. Qalanın hündürüyü 28 metr, divarlarının
qalınlığı isə 5 metrə çatır.
Maraqlıdır ki, Vətənimizin bir çox guşələrində Qız qalalarına rast gəlinir.
Onlar memarlıq xüsusiyyətlərinə görə Bakıdakı Qız qalasından kəskin
fərqlənir. Bu tipli qalalar, adətən, çox hündür, əlçatmaz sıldırım qayalıqlar
arasında tikilmişdir. Yardımlı və İsmayıllı ərazisində belə qalalar vardır.
Zaqatala ərazisində yerləşən Pəri qalası isə əsl möcüzədir. Bu qala 300
metr yüksəklikdə qayalarda çapılaraq tikilmişdir. Alban memarlığının na-
dir nümunələrindəndir. Rəvayətə görə, bu qalada əfsanəvi qadın döyüş-
çülər- amazonkalar yaşamışlar.
Xalqımız bu qalalara həmişə böyük sevgi ilə yanaşmışdır. Qız qalaları
alınmazlıq simvoludur. Belə fikirlər də var ki, yurdumuza qəfil basqın
olanda qız-gəlinlərin əsir düşməməsi üçün onları burada qorumuşlar.
Bəlkə də, alınmaz, əlçatmaz yerlərdə ucaldılan qalalar bu xüsusiyyətinə
görə “Qız qalası” adını almışdır.
Qalalar təkcə memarlıq abidələri deyil, tariximizin “daş məktublarıdır.
Onları qorumaq və gələcək nəsillərə ötürmək hər birimizin borcudur.
Qalaların sıldırım
qayalarda tikilməsinin
səbəbini izah edin.
Azərbaycandakı Qız
qalaları haqqında mə-
lumat toplayın.
Sizcə, nə üçün qalalar
“daş məktublar” adla-
nır?
PƏRİ QALASI
QIZ QALASI