şu ərazilər üzərindəki hakimiyyətinin tanınmasını tələb etdi. Ərəb xəlifəsi
çıxılmaz vəziyyətə düşmüşdü. O, Azərbaycan kimi zəngin ərazinin itirilmə-
si ilə barışmaq istəmirdi. Bir neçə il hazırlıq görəndən sonra xəlifə yeni-
dən Azərbaycana qoşun göndərdi. Bu dəfə iki güclü sərkərdənin başçılıq
etdiyi böyük ordu Yusif Sacoğlunu məğlub edə bildi. O, əsir götürüldü və
zindana atıldı.
Xəlifə rahat nəfəs ala bilərdi. Amma onun gözlədiyi olmadı. Yusif əsir gö-
türüləndən sonra Azərbaycanda və qonşu ərazilərdə üsyanlar başladı.
Xəlifə bu üsyanların öhdəsindən gələ bilmirdi. Ona görə Yusifi azad edib
yenidən Azərbaycana göndərməyə məcbur oldu. Üsyanlar yatırıldı, ölkə-
də sabitlik yaradıldı.
Mətnə əsasən cədvəli tamamlayın.
Səbəb
Nəticə
Xəlifə ilk dəfə Azərbaycana qoşun göndərdi.
Xəlifə güzəştə getdi.
Azərbaycanın birləşdirilməsi müsbət
hadisə idi.
Yusif Sacoğlu məğlub oldu.
Yusif Sacoğlu edam edildi.
Azərbaycanın vahid dövlət şəklində birləşdirilməsi müsbət hadisə idi.
Tarixi torpaqlar bütövləşmiş, iqtisadiyyat canlanmış, mədəni həyatda da
irəliləyişlər baş vermişdi.
Artıq Yusif qocalmışdı. Bu zaman Xilafətin ərazisində xəlifəyə qarşı üsyan
baş verdi. Ümidsiz vəziyyətə düşən xəlifə Yusifdən kömək istədi. Xəlifə-
nin köməyinə tələsən Azərbaycan hökmdarı üsyançılarla gecə döyüşündə
məğlub olub əsir düşdü. Yusifi əsir götürənlər xəlifədən onun azad olun-
ması üçün pul tələb etdilər. Tələb olunan pul gecikdiyi üçün üsyan rəh-
bərləri Yusifi edam etdilər. Azərbaycanı ilk dəfə vahid dövlətdə birləşdirən
şəxsiyyətin ömrü başa çatdı.
Sizcə, yaşlı olsa da, xəlifənin köməyinə getməsi Yusifin hansı xüsu-
siyyətinin göstəricisidir?
Yusif Sacoğludan sonra hakimiyyətə gələn varisləri onun siyasətini
davam etdirə bilmədilər. Daxili çəkişmələr dövləti zəiflətdi. Nəticədə
Sacoğulları dövləti süqut etdi.
Sizcə, Sacoğulları döv-
lətinin yaranmasının
əhəmiyyəti nə idi?
Sacoğulları dövlətini
Albaniya və Atropatena
dövlətləri ilə müqayisə
edin. Vahid dövlətin
üstün cəhətlərini
müəyyənləşdirin.