Daxili siyasətdə atılan addımlar iqtisadiyyatı dirçəltmək üçün yetərli de-
yildi. Nadir şah uğurlu hərbi səfərlər etməklə dövlət xəzinəsini zənginləş-
dirməyə çalışdı. Qonşu ərazilərə hücumlar belə başlandı. Hindistana və
Mərkəzi Asiyaya hərbi yürüşlər edən Nadir şah hər səfərində qələbə və
böyük qənimətlərlə geri döndü. Qənimətlər o qədər böyük idi ki, Nadir
şah əhalini üç illik vergilərdən azad etdi. O, döyüşçülərinə və əmirlərinə
mükafatlar da təyin etmişdi.
Əgər siz hökmdar olsa
idiniz, dövlətin gəlirlə-
rini artırmaq üçün nə
edərdiniz?
ƏFŞARLAR DÖVLƏTİ
BİLİRSİNİZMİ?
Hindistandan ələ keçirilən qənimətlərin içərisində məşhur “Kuhi-nur” (farsca dağların nuru deməkdir) adlı
qiymətli almaz da var idi. Bu daş Hindistanı idarəedən Böyük Moğol hökmdarlarının “Tovuzquşu” taxtının
bəzəyi olmuşdur. Rəvayətə görə, Hindistanı tutan Nadir şah bu daşı çox axtarsa da, tapa bilmir. Sən demə,
inadla axtarılan “Kuhi-nur”u Hindistan hökmdarı heç kimin ağlına gəlmədiyi yerdə - çalmasının içində
saxlayırmış. Bundan xəfiyyələri vasitəsilə xəbər tutan Nadir Hindistan hökmdarına dostluq əlaməti olaraq
baş geyimlərini dəyişməyi təklif edir. Hindistan hökmdarının başqa yolu qalmır. Beləliklə, bu qiymətli almaz
Nadir şahın əlinə keçir. Onun ölümündən sonra isə bu daş oğurlanaraq satılmışdır.
ALMAZ DAŞI “KUHİ-NUR”
Nadir şah hökmdarlığı dövründə dövlətin ərazisini xeyli genişləndirdi.
Hərb tarixinə verdiyi töhfələr, döyüş taktikaları Nadirə müxtəlif adlar qa-
zandırmışdır. Ondan sonra Şərqdə bu böyük uğurları heç kim təkrar edə
bilmədi. Buna görə Nadir şahı “Şərqin son fatehi” adlandırırlar. Ölümün-
dən sonra daxili çəkişmələr yenidən başlandı. Ölkə ərazisi müxtəlif xırda
dövlətlərə parçalandı. Azərbaycan ərazisində də xırda dövlətlər - xanlıq-
lar yarandı.