1990-cı İL. 20 YANVAR
HADİSƏLƏRİ
Qanlı yanvar
Azərbaycan xalqının öz ərazi bütövlüyü uğrunda mübarizəyə qalxması so-
vet rəhbərliyinin planlarını pozdu. Onlar anladılar ki, Qarabağı asanlıqla
Azərbaycandan qoparmaq mümkün olmayacaq. Sovet rəhbərliyinin haq-
sız siyasətinə qarşı xalq hərəkatı günü-gündən genişlənirdi. Meydanlar-
da SSRİ-nin tərkibindən çıxmaq, müstəqil Azərbaycan yaratmaqla bağlı
şüarlar daha çox səslənirdi. Azərbaycan xalqı öz azadlığı uğrunda müba-
rizəyə başlamışdı. Bu isə sovet rəhbərliyini qorxutdu. Qondarma Qarabağ
məsələsini ədalətlə həll etmək əvəzinə, güc tətbiqinə qərar verildi.
1990-cı il yanvarın 19-dan 20-nə keçən gecə Bakıya qoşun yeridildi. Əv-
vəlcədən hazırlanmış plana uyğun olaraq, ilk növbədə, Azərbaycan televi-
ziyasının enerji bloku partladıldı. O vaxt yalnız bir televiziya kanalı var idi.
Əhaliyə xəbərlər bu kanal vasitəsilə ötürülürdü. Enerji blokunun sıradan
çıxarılması ilə teleradio verilişləri kəsildi.
Məqsəd aydın idi: törədiləcək cinayətin lentlərə alınmasına imkan ver-
məmək, onu dünyaya istədikləri kimi təqdim etmək. Lakin Bakıya qoşun
yeridilməsi ağızdan ağıza keçərək yayıldı. Dinc və silahsız əhali küçələrə
axışır, maneələr qururdu. Tanklar, digər zirehli texnikalar bir neçə isti-
qamətdən Bakıya yeridilmişdi. Azərbaycan əhalisi “xilaskar” hesab etdi-
yi sovet ordusunun onlara atəş açacağına inanmırdı.
Yanılmışdılar... İşıqsaçan güllələr gecə qaranlığını yardı. Tanklar və zirehli
texnikalar maneələri əzərək əhalinin üzərinə yeridi. Hər tərəfi atəş səs-
ləri bürümüşdü. Əsgərlər evləri, işıq gələn pəncərələri belə gülləbaran