Birlik yoxdursa, dirilik
də yoxdur
HACI ÇƏLƏBİ
N
adir şahın ölümündən sonra Əfşarlar dövləti parçalandı. Onun
qurduğu dövlətin əyalətlərindən biri olan Azərbaycanda 20-dən
çox xanlıq yarandı. Bu xırda dövlətlərin başında xan dururdu. Ona
görə də yeni yaranan qurumlar xanlıq adlandırıldı. Xanların əksəriyyəti
keçmiş şəhər hakimləri idi. Buna görə də yeni yaranan dövlətlərin mərkəzi
Azərbaycan şəhərləri olmuşdur. Yalnız Qarabağ və Cənubi Azərbaycanda
yaranan Qaradağ xanlığı istisna idi. Onlarvilayətlərin əvvəlki adı ilə bu cür
adlandırılmışdır.
İlk müstəqil xanlıq
Şəki hələ Nadir şahın sağlığında yaranan ilk xanlıq idi. Onun banisi Hacı
Çələbi xan olmuşdur. Hacı Çələbi vaxtilə Nadir şahın Şəkidəki məmuruna
qarşı çıxan şəxslərdən idi. Şəki hakimi olan Məlik Nəcəf özbaşına olaraq
əhalidən artıq vergilər tələb edirdi. Onun ədalətsizliyi, xalqa etdiyi zülmlər
haqlı narazılığa səbəb olmuşdu.
Xəritədə (səh. 73) Şəki
xanlığını göstərin.
Şikayətlər Nadir şaha çatdıqda o, əhali arasında böyük nüfuza və hörmətə
malik olan Hacı Çələbini vəkil təyin etdi. O, Məlik Nəcəfin əməllərinə nə-
zarət etməli, şikayətləri şaha çatdırmalı idi. Hacı Çələbi Məlik Nəcəfə öz-