Qarabağda quruculuq
V
ətən müharibəsi dövründə ərazilərimizi bir-birinin ar-
dınca azad edən Azərbaycan ordusu üzücü və dəhşətli
mənzərə ilə qarşılaşdı. Şəhərlərimiz, qəsəbə və kəndləri-
miz düşmən tərəfindən dağıdılmış, viran qoyulmuşdu. Elə
yaşayış məntəqələri var idi ki, evlərin yalnız bünövrəsi qalmışdı.
Azğın düşmən üçün müqəddəs heç nə yox imiş: onlar azərbay-
canlılara məxsus qəbiristanlıqları belə dağıtmaqdan çəkinmə-
miş, hətta qəbir daşlarını sökərək küçələrə döşəmişdilər!
Məscidlərimizin əksəriyyəti ya dağıdılmış, ya da donuz saxlamaq
üçün istifadə edilmişdi. Qədim tarixə malik abidələrimizin bir
çoxu yer üzündən silinmişdi. Müharibədən sonra Füzuliyə səfər
edən Ali Baş Komandan İlham Əliyev çıxışında bu vəhşilikləri
xüsusi vurğulamışdır:
“Bu gün Füzulidə olarkən hər kəs erməni vəhşiliyinin təzahürləri-
ni görür Çünki Füzuli ən çox dağıntılara məruz qalmış rayondur.
Bir dənə salamat kənd yoxdur, bir dənə salamat bina yoxdur. Fü-
zuli şəhəri tamamilə yerlə-yeksan edilib. Siz yaxşı xatırlayırsınız,
Azərbaycan xalqı yaxşı xatırlayır, Füzuli azad olunandan sonra bir
bina tapılmadı ki, biz oraya bayrağımızı sancaq. Bayrağımız hər-
bi hissənin həyətində dirəkdə qaldırılmışdı. Buraya gələn hər bir
insan erməni vəhşiliyini, erməni vandallığını görür və bunu artıq
heç kim inkar edə bilməz".
FÜZULİ ŞƏHƏRİ
ALİ BAŞ KOMANDAN İLHAM ƏLİYEV FÜZULİ
ŞƏHƏRİNDƏ