M.Hüseynzadə əsl kəşfiyyatçı idi. Faşist zabitlərinin cəmləşdiyi kinoteatr
və restoranlar Mixaylonun əsas hədəflərindən idi. O, qorxmadan, sərbəst
şəkildə alman faşistlərinin içərisinə sızır, gizlicə məkana partladıcı qur-
ğular yerləşdirirdi. Almanlara silah-sursat daşıyan dəmir yollarında, kör-
pülərdə düşmənə böyük ziyan verən müxtəlif təxribatlar törədirdi. Ciddi it-
kilər verən faşistlər Mixaylonun başına böyük məbləğdə pul qoymuşdular.
Bir gün növbəti kəşfiyyat tapşırığını yerinə yetirib geri dönən Mehdi mü-
hasirəyə düşür. Qeyri-bərabər döyüşdə son gülləsinə qədər vuruşmuş və
qəhrəmancasına həlak olmuşdur. Ölümündən sonra igid partizana Sovet
ittifaqı Qəhrəmanı adı verilmişdir.
M.Hüseynzadənin qəhrəmanlığından bəhs edən “Uzaq sahillərdə” filmi
çəkilmişdir. Haqqında kitablar yazılıb. Hazırda adını daşıyan məktəb və
küçə vardır.
Arxa cəbhə
Döyüşçülərimiz ön cəbhədə qəhrəmancasına vuruşarkən bütün Azərbay-
can əhalisi də cəbhə üçün çalışırdı. Ölkəmizdə müxtəlif növ silah-sursat
istehsal olunurdu. Bakı nefti alman faşizmi üzərində qələbədə böyük rol
oynamışdır. Müharibə illərində Bakıda 75 milyon tondan çox neft isteh-
sal olunmuşdu. Tank, təyyarə və müxtəlif texnikalar yanacaq olmadan
hərəkət edə bilməzdi.
Kimyaçı alimimiz Yusif Məmmədəliyevin rəhbərliyi ilə yüksək keyfiyyətli
təyyarə benzini əldə edildi. Bu, sovet təyyarələrinin sürətini artırmış, ha-
vada üstünlük sovet təyyarəçilərinin tərəfinə keçmişdi.
Təbii sərvətləri və ön cəbhədə fəal iştirakı ilə xalqımız faşizm üzərində
qələbəyə böyük töhfələr vermişdir.
MEHDİ HÜSEYNZADƏ
BAKIDA MEHDİ HÜSEYNZADƏYƏ
UCALDILMIŞ ABİDƏ
YUSİF MƏMMƏDƏLİYEV
Müharibədə qələbə
qazanmaq üçün nələr
vacibdir?