Beləliklə, çar rejiminin diqqətini qəzetin əsas ideyasından yayındırmaq
mümkün oldu.
Azərbaycanın tanınmış nümayəndələri “Əkinçi” ilə sıx əməkdaşlıq edir-
dilər. Qəzetdə Mirzə Fətəli Axundzadə, Seyid Əzim Şirvani, Nəcəf
bəy Vəzirov və başqalarının əsərləri çap edilirdi. Bu əsərlərdə həmin
dövrdə baş verən nöqsanlar tənqid edilirdi. “Əkinçi”nin nümayəndələ-
ri xalqın geriliyinin əsas səbəblərindən birini elmsizlikdə görürdülər.
Onlar insanların adi hüquqlardan məhrum olduğunu, azad söz və
fikir sərbəstliyinin olmadığını göstərirdilər.
Tezliklə qəzet bağlanır.
Bu hadisə H.Zərdabiyə təsir edir. Ancaq o əmin idi ki, “Əkinçi”nin səp-
diyi ideya toxumları gec-tez cücərib öz bəhrəsini verəcək. Belə də
oldu. Qəzet özündən sonra bir sıra milli mətbuat nümunələrinin nəş-
rinə yol açdı. Tezliklə “Əkinçi”nin ideyalarını daha güclü şəkildə təbliğ
edən çoxsaylı qəzetlər və “Molla Nəsrəddin” jurnalı meydana çıxdı.
Maarifçiliyi təbliğ edən “Əkinçi” qəzeti milli ziyalılar nəslinin
yetişməsində böyük tarixi xidmətlər göstərdi.
Mətnə əsasən cədvəli tamamlayın.
HƏSƏN BƏY ZƏRDABİ
Həsən bəy Zərdabi nə
üçün elmə və təhsilə
önəm verirdi? Onun
azərbaycanlı gəncləri
təhsilə cəlb etməkdə
məqsədi nə idi?
“ƏKİNÇİ” QƏZETİNİN
əhəmiyyəti
bağlanma səbəbi