Qədim Azərbaycan
şəhərləri
Sizcə, bəzi qədim
şəhərlərin dövrümüzə
gəlib çatmamasının,
dağıntılara məruz
qalmasının hansı sə-
bəbləri ola bilər?
DƏRBƏND QALASI
A
rtıq şəhərlərin necə yaranması haqqında məlumatınız var. Azər-
baycan ərazisində də hələ qədim zamanlardan çoxsaylı şəhərlər
mövcud olmuşdur. Təəssüf ki, onların bəziləri müxtəlif səbəblər-
dən dağılmış, dövrümüzə gəlib çatmamışdır. Bu paraqrafda tariximizdə
mühüm rol oynamış yaşayış məntəqələri haqqında məlumatlar əldə edə-
cəksiniz.
Qapılar qapısı Dərbənd
Böyük Qafqaz sıra dağları ilə Xəzər dənizi arasında bir keçid vardır. Qədim
dövrlərdə şimaldan cənuba, cənubdan şimala doğru ən rahat yol məhz bu-
radan keçirdi. Ulu babalar keçidin əhəmiyyətini anlamış, burada qala inşa
etmişlər. Bu qala dənizə daha yaxın olan dağın zirvəsində salınmışdı.
Şimalda yaşayan köçəri tayfalar qənimətlər ələ keçirmək və qarətçilik
məqsədilə Azərbaycana hücumlar təşkil edirdi. Bu hücumların qarşısını
almaq üçün keçidi möhkəmləndirmək lazım idi. Bu məqsədlə qaladan də-
nizin içərilərinə doğru sədd çəkildi.
Beləliklə, Dərbənd Azərbaycanın şimal sərhədinin sipərinə çevrildi. Düşmən-
lər yalnız bu səddən keçməklə Azərbaycana daxil ola bilərdi. Buna görə istər
Azərbaycanda yaranan dövlətlər, istərsə də ölkəmizi işğal edən qüvvələr Dər-
bəndə xüsusi diqqət göstərmişlər. Qala-şəhərə müxtəlif adların verilməsi də