rilmişdi. Atabəy zəhmətkeş və çalışqan idi. Ömrünün son on beş ilini at
üstündə səfərlərdə keçirmiş, dövlətini bütün təhlükələrdən qorumuşdu.
Verdiyi sözlərə sadiq olması ilə fərqlənən Atabəy ətrafına da sədaqətli
və ləyaqətli adamları toplamışdı. İradəli və qətiyyətli idi. Bir qərar verir-
disə, onu hökmən yerinə yetirirdi. Lakin səbirli və tədbirli olduğundan
heç vaxt tələsik qərarlar vermirdi. Bu onun nüfuzunu daha da artırırdı.
Güclü yaddaşa malik olması da Atabəyin üstün keyfiyyətlərindən idi. O
heç bir hadisəni unutmur, özünə qarşı çıxanları da yadda saxlayırdı.
Siyasi sabitlik iqtisadiyyatın yüksəlişinə səbəb oldu. Əhalinin güzəranı
yaxşılaşdı. Ölkədə mədəniyyət də inkişaf etdi. Bu dövrdə məşhur şairlər,
alimlər və memarlar yetişdi. Dahi şair Nizami Gəncəvinin yaradıcılığının
xeyli hissəsi Atabəylər dövrünə təsadüf edir. Naxçıvan memarlıq mək-
təbinin əsasını qoyan memar Əcəmi Əbubəkr oğlu dövlətin ilk paytaxtı
Naxçıvanda çoxsaylı memarlıq nümunələri yaratmışdır. Onların bəziləri
dövrümüzədək gəlib çatmışdır.
Sizcə, mədəniyyətin
inkişafına hansı amillər
təsir göstərir?
MÖMİNƏ XATUN TÜRBƏSİ
YUSİF İBN KÜSEYİR TÜRBƏSİ
Şəmsəddin Eldəniz oğlanlarına güclü dövlət miras qoymuşdu. Onun oğ-
lanları dövləti daha da gücləndirdilər. Hətta kiçik oğlu Qızıl Arslan sultan
titulu qəbul etmişdi. Eldənizin nəvələri isə babalarının yolunu gedə bil-
mədilər. Dövlət zəiflədi və süqut etdi.
XII yüzilliyin memarlıq
abidələri haqqında
məlumat toplayın.