lafətə göndərilən xəracı dayandırdı. O, güclü ordu yaradıb qonşu ərazilə-
ri də özünə tabe etdi. Yusifin əsas məqsədi Azərbaycanı birləşdirmək idi.
Sacoğulları dövlətindən bir qədər əvvəl Kür çayından şimalda yerləşən
torpaqlarda Şirvanşahlar dövləti yaranmışdı. Yusif Şirvanşahlar dövlətini
də özünə tabe etdi. Ərəblərin “Qapılar qapısı” adlandırdıqları Dərbənd
də tutuldu.
Yusif xəlifənin deyil, özünün adından pul
kəsdirməyə başladı.
YUSİF SACOĞLU
Yusifin uğurlarının sirri nədə idi?
Yusif yaxşı təhsil al-
mışdı. Ədəbiyyatı çox
sevirmiş. Mənbələrdə
onun gözəl şeirlər
yazdığı da qeyd
edilir. Gözəl nitqi ilə
ətrafdakıların ürəyini
fəth edirdi. Döyüş
meydanında cəsarətli
və qorxmaz, dinc
dövrlərdə isə ədalətli
və səbirli idi.
Xilafət ordusunu
məğlub edən Yusif
əsir düşən ərəb
sərkərdələri ilə çox
yaxşı rəftar etmiş,
onlara qiymətli geyim
də bağışlamışdı.
Bu davranışları ona
rəğbət qazandırırdı.
Hətta düşmənləri
belə Yusifə hörmətlə
yanaşırdılar.