MÜBARİZ İBRAHİMOV
Mübariz
2010-cu ilin yayı, atəşkəs dövrü. Ön xətt,
düşmənlə üzbəüz ərazi... Burada xidmət
edən Azərbaycan kəşfiyyatçısı gecə saatla-
rında təxminən bir kilometrlik minalanmış
sahəni keçir. Təkbaşına erməni postun-
dakı əsgərləri zərərsizləşdirir. Daha sonra
isə düşmənin dərinlikdə yerləşən əsgər
kazarmasına hücum edir və qeyri-bərabər
döyüş başlayır. Düşmənə qarşı onların öz
silahlarından istifadə edən igid kəşfiyyatçı
xeyli erməni əsgərini məhv edir. Beş sa-
atlıq döyüşdən sonra özü də həlak olur.
Baş verən bu hadisə böyük əks-səda ya-
ratmışdı. Azərbaycan ordusunun hərbçisi
düşmənin möhkəmliyi ilə öyündüyü mü-
dafiə xəttini təkbaşına yarmışdı, “məğlub-
edilməz ordu”nun onlarla əsgərini məhv
etmişdi. Bəs bu qəhrəman kim idi?
Artıq onun adı və soyadı Azərbaycanın
qəhrəmanlıq tarixinə əbədi həkk olunmuş-
dur: Mübariz İbrahimov!
Şəhid olduqdan sonra Mübarizin əşyala-
rı içərisində ata-anasına yazdığı məktub
Sizcə, təkbaşına düş-
mən üzərinə getmək
üçün insanda hansı xü-
susiyyətlər olmalıdır?
Mübariz İbrahimov
haqqında məlumat
toplayın.
tapıldı. Qəhrəmanımız yazırdı: “Əziz atam və anam, məndən ötrü darıx-
mayın, inşallah, cənnətdə görüşəcəyik. Mənim üçün bol-bol dua edin.
Vətənin dar günündə ürəyim dözmür, mən bunu etməliyəm. Ən azından,
ürəyim sərinlik tapar.”
Zəifliyi ilə barışa bilməyən düşmən Mübarizin nəşini qaytarmaq istəmirdi.
Bu isə müharibə qanunlarına zidd addım idi. Azərbaycanın və beynəlxalq
qurumların israrlı tələblərindən sonra qəhrəman hərbçimizin cəsədi er-
mənilərdən alındı. Mübariz İbrahimov böyük ehtiramla Fəxri xiyabanda
dəfn edildi. Azərbaycan Respublikası Prezidentinin fərmanı ilə Mübariz
İbrahimova Azərbaycanın Milli Qəhrəmanı adı verildi. Hazırda doğulduğu
doğma Biləsuvar rayonunda məktəblərdən biri onun adını daşıyır.
BİLİRSİNİZMİ?
Mübariz İbrahimovun adı təkcə Azərbaycanda deyil, bir çox ölkələrdə də dillər əzbəridir. Qardaş Türkiyə
Cümhuriyyətində çəkilən bir çox filmlərdə onun adı qəhrəmanlıq rəmzi kimi ehtiramla yad edilir. Belə
filmlərdən biri də “Savaşçı” filmidir.