Şair Afaq adlı xanımla ailə qurmuş, onların Məhəmməd adlı bir oğlu ol-
muşdur. Nizami öz ailəsinə sonsuz bir məhəbbətlə bağlı olmuşdur. Oğ-
luna daim ata qayğısı ilə yanaşan şair ona daha faydalı bir peşə seçməyi
məsləhət görmüşdür.
Hərçəndi sənətin çox rütbəsi var,
Həyatda faydalı bir elmi axtar.
Nizami Gəncəvi “Həyatda faydalı bir elmi axtar” dedikdə nəyi
nəzərdə tuturdu?
Məhəmmədin şeirə və şairliyə həvəsi var idi. Nizami o dövrdə şair olma-
ğın çətinliyindən, bu yolda uğur qazanmağın ağırlığından bəhs etmiş, onu
bu yoldan çəkindirmək istəmişdir.
Şeirdən ucalıq umma dünyada,
Çünki Nizamiylə qurtardı o da.
Xalq içərisində Şeyx Nizami kimi tanınan dahi şair Gəncə
şəhərində əbədiyyətə qovuşmuşdur. Onun məqbərəsi
şəhərin yaxınlığında, “Şeyx düzü” (“Şıx düzü”) adla-
nan ərazidə yerləşir.
BİLİRSİNİZMİ?
Nizami məqbərəsinin hündürlüyü 22 metrdən
çoxdur. En kəsiyi milli ornamentə uyğun olaraq
8 guşəlidir. Şairin sərdabəsi abidənin daxilində,
onun lap aşağı hissəsindədir. Məqbərənin yaxın-
lığında ölməz şairin yaratdığı əsərləri tərənnüm
edən tuncdan abidə yerləşir.
Məqbərənin yaxınlığında Nizami Gəncəvi Muzeyi
inşa edilmişdir. Muzey turistlərə məqbərəni ziyarət
etməyə, həm də şairin həyat və yaradıcılığı haqqın-
da geniş məlumat öyrənməyə imkan yaradır.
Muzeyin qarşısında Nizami Gəncəvinin büstü qo-
yulmuşdur.
Abbasqulu ağa
Bakıxanov özünün
"Gülüstani-İrəm"
əsərində Nizaminin
məzarı haqqında mə-
lumat verərək yazır:
“Onun gözəl bəzə-
dilmiş türbəsi indi
Gəncə şəhəri yaxınlı-
ğında yerləşir”.
Nizaminin
məqbərəsinin
yanında
muzeyin
açılmasının
əhəmiyyətini
izah edin.