Şəhərlər divarlarla əhatələnirdi, ilk vaxtlar bu divarlar çiy kərpicdən hö-
rülür, adi palçıqla suvanırdı. Özül üçün sal daşlardan istifadə olunurdu.
Zaman keçdikcə xarici hücumlardan müdafiə məsələsi ön plana çıxdı. Axı
varlı idarəçilərin, sənətkarların və tacirlərin yaşadığı məskənlər düşmənlər
üçün mühüm sərvət mənbəyi idi. Üstəlik xəzinələr də şəhərlərdə saxlanı-
lırdı. Buna görə daş evlərə və daş divarlara zərurət yarandı. Artıq böyük
yaşayış məntəqəsinə çevrilən məskənlər qalın daş divarlarla əhatələnir,
qala bürcləri ilə möhkəmləndirilirdi.
BİLİRSİNİZMİ?
Qədim şəhərlərin küçələri dar və çoxdalanlı olurdu. Sonu qapalı və heç biryerə çıxışı olmayan küçə
dalan adlanır. Bu cür quruluş şəhər daxilində küçə döyüşlərinə hesablanmışdı. Düşmən şəhərə daxil
olardısa, dar küçələr və dalanlar müdafiə olunmağa əlverişli imkan yaradırdı.