qovşağında yerləşməsi iqtisadi həyata müsbət təsir göstərmişdi. Şərqdən
qərbə, cənubdan şimala gedən beynəlxalq ticarət yolları bu şəhərdən ke-
çirdi. Bu da, öz növbəsində, sənətkarlığın inkişafına gətirib çıxardı.
Təbriz sənətkarlarının hazırladığı yun, ipək parçalar, toxuculuq məmulat-
ları və xalçalar dünyada məşhur idi. Metalişləmə və zərgərlik sahəsində
böyük uğurlar əldə edilmişdi. Burada qızıl, gümüş və mis pullar kəsilirdi.
Təbrizdə kəsilən pullar, çəki daşları, ölçü vahidləri istifadəçilər üçün əsas
götürülürdü.
Təbriz və Bərdə
arasında müqayisələr
aparın. Oxşar və
fərqli cəhətləri
aydınlaşdırmağa
çalışın.
BİLİRSİNİZMİ?
Təbriz dünyanın ən uzun ömürlü paytaxt şəhərlərindən biridir. Bu şəhər kiçik fasilələrlə 500 ildən artıq
Azərbaycanda yaranan dövlətlərin paytaxtı olmuşdur.
XIII—XIV yüzilliklərdə Təbriz Azərbaycanı ələ keçirən monqol əsilli Elxanlılar dövlətinin baş şəhəri idi.
Şəhərdə möhtəşəm saraylar, məscidlər, müxtəlif memarlıq abidələri tikilmişdi. Bu dövrdə Təbriz me-
marlıq və rəssamlıq məktəbi bütün Şərqdə məşhur idi.
Elxanlı hökmdarları şərqdə Xorasandan, qərbdə indiki Suriyayadək olan
ərazilərin hakimləri idilər. Azərbaycan da bu dövlətin mərkəzi vilayəti
idi. Demək, bu qədər geniş ərazilər Azərbaycandan və onun mərkəzi
şəhəri Təbrizdən idarə olunurdu. Beləliklə, Təbrizin sahibi bu ərazilə-
rin də sahibi hesab edilirdi. Məhz bu dövrdə Azərbaycan taxtı ifadəsi
meydana gəldi.
ƏRK QALASI
Hansı məşhur
şəxsiyyətin “Sizə
Gülüstan qalası, yoxsa
Azərbaycan taxtı
lazımdır?” ifadəsini
işlətdiyini xatırlayın.