Türk qadınlarının
diplomat, döyüşçü
kimi yetişməsinə hansı
amillər təsir etmişdir?
Möminə xatunla Taclı
Bəyim arasında hansı
oxşarlıqlar var?
TACLI BƏYİM VƏ “BACILAR”
TƏŞKİLATININ ÜZVLƏRİ
Taclı Sultan
Şah İsmayılın xanımı olan bu qadının əsl adı Şahbikə idi. Taclı Sultan ləqə-
bini ona şahın özü vermişdi. Dövrün mənbələrində isə Taclı Bəyim adı ilə
təqdim edilirdi. Taclı Sultan İsmayılın özü kimi cəsarətli və döyüşkən idi.
O, tezliklə Səfəvi dövlətində mövcud olan “Bacılar” adlı təşkilatın lide-
rinə çevrilir. Bu təşkilatın üzvləri xanımlardan ibarət idi. Təşkilata döyüş
ruhlu xanımlar seçilir və onlara at çapmaq, ox atmaq, qılınc oynatmaq,
müxtəlif növ silahlardan istifadə qaydaları öyrədilirdi. Döyüşlərdə iştirak
etmək, əsir düşməmək, ölümdən qorxmamaq “Bacılar” təşkilatının əsas
şərtlərindən idi. Təsadüfi deyil ki, Taclı Bəyim Çaldıran savaşında iştirak
etmiş, nizə yarası da almışdı.
Cəsarəti və qəhrəmanlığı Taclı Bəyimə böyük şöhrət qazandırmış, adına
dastanlar qoşulmuşdu.
Şah İsmayılın vəfatından sonra onun azyaşlı oğlu Təhmasibin adından
Səfəvilər dövlətini bir müddət özü idarə etdi. Ədalətli qərarları, qətiyyəti
sayəsində Taclı Bəyim dövlətin varlığını ustalıqla qoruya bilmişdi.