Mənbələrin verdiyi
məlumata görə,
qızılbaş ordusu dö-
yüşə musiqi sədaları
altında gedirmiş. Ön
cərgədə aşıqlar sazda
döyüş havaları ifa
edərək əsgərləri
ruhlandırırdı.
Şah İsmayıl həmişə
məsləhətləri diqqətlə
dinləyir, sonda qərar
verirdi. Şah Çaldıran
döyüşü ərəfəsində də
toplantı çağırmışdı.
Toplantıda qoşun
başçılarından biri
İsmayıla Osmanlı
qoşunu üzərinə
gecə hücum etməyi
məsləhət görür.
Osmanlı döyüş üsul-
larına bələd olan bəzi
sərkərdələr də bu
təklifi bəyənir. Lakin
Şah İsmayıl qəflətən
hücum etməyi özünə
sığışdırmır və deyir:
“Mən yol kəsən həra-
mi deyiləm, Allah nə
məsləhət bilirsə, o da
olacaqdır”.
Qardaş savaşı
Səfəvi dövlətinin güclənməsi o dövrün digər türk dövləti - Osmanlını na-
rahat edirdi. Bu iki dövlətin qarşıdurmasında Avropa dövlətləri də maraqlı
idi. Bu dövlətləri Osmanlının Avropadakı fəthləri çox qorxudurdu. Təəssüf
ki, bu iki qüdrətli türk-müsəlman dövləti öz aralarındakı məsələləri dinc
yolla həll edə bilmədi. Müharibə başladı.
O dövrkü dünyanın iki ən qüdrətli ordusu 1514-cü ildə Çaldıran düzündə
qarşılaşdı. Qanlı savaş sayca üstün olan və odlu silahla silahlanmış os-
manlıların qələbəsi ilə nəticələndi. Qələbəyə baxmayaraq, Osmanlı qo-
şunları Azərbaycanda möhkəmlənə bilməyib geri çəkildilər. Bu döyüş 13
yaşından döyüşlərdə birbaşa iştirak edən İsmayılın ilkvə son məğlubiyyəti
oldu. Çaldıran savaşı ilə uzun müddət davam edən Səfəvi-Osmanlı mü-
haribələrinin əsası qoyuldu. Hələ yüzillər boyunca qardaş qanı axıdılacaqdı.