BİLİRSİNİZMİ?
1982-ci ildən etibarən SSRİ rəhbərliyində
təmsil olunan Azərbaycanın görkəmli şəx-
siyyəti bu dövlətin iqtisadi inkişafına öz
töhfələrini vermişdir. Dünyada ən iri nəqliy-
yat layihələrindən olan Baykal-Amur Magis-
tralının (BAM) tikintisi onun xidmətlərindən-
dir. Sovet İttifaqı üçün BAM-ın tikintisi çox
mühüm əhəmiyyət kəsb edirdi. Sibir və Uzaq
Şərqin təbii sərvətlərinin mənimsənilməsin-
də, iqtisadiyyatın inkişafında bu dəmiryolu
əvəzolunmaz rola malik idi. Təsadüfi deyil ki,
2008-ci ildə BAM-ın 210-cu kilometrliyin-
də yerləşən Anqoy stansiyası yenidən təmir
edildi və ona Azərbaycan xalqının Ümummil-
li lideri Heydər Əliyevin adı verildi.
Yenidən Azərbaycanda
Moskvadakı vəzifəsindən istefa verəndən
sonra H.Əliyev Azərbaycana qayıtdı. Naxçı-
van Muxtar Respublikasının Ali Məclisinin
rəhbəri seçildi. 1993-cü ildə Azərbaycan
öz tarixinin ən ağrılı, ən çətin dövrlərindən
birini yaşayırdı. Bir sıra rayonlar işğal edil-
miş, ölkə vətəndaş müharibəsi həddinə
çatmışdı. Xaricdən idarə olunan qüvvələr
Azərbaycanı bölüb parçalamaq niyyətinə
düşmüşdü. Dövlətin mövcudluğu sual al-
tında idi.
Məhz belə bir məqamda Heydər Əliyev
dövlətə rəhbərlik etməyə başladı. Onun
böyük dövlətçilik təcrübəsi Azərbaycanı
yeni faciələrdən qorudu. Parçalanma təh-
lükəsi aradan qaldırıldı. Daxili vəziyyəti
sabitləşdirmək, ordu quruculuğunu ye-
nidən başlamaq lazım idi. Azərbaycanın
beynəlxalq vəziyyəti də pisləşmişdi. Azər-
baycan böyük dövlətlərin havadarlıq et-
diyi Ermənistan qarşısında, demək olar ki,
tək qalmışdı. Dövləti dirçəltmək üçün vaxt
lazım idi. Buna görə də Ermənistanla atəş-
kəs sazişi imzalandı. Bundan sonra böyük
quruculuq işlərinə başlanıldı.
ULU ÖNDƏR HEYDƏR ƏLİYEVİN ANDİÇMƏ MƏRASİMİ