BİLİRSİNİZMİ?
Vandallar qədim alman tayfalarından birinin adıdır. Onlar 455-ci ildə qədim Roma şəhərini işğal edərkən
şəhərdəki mədəniyyət abidələrini vəhşicəsinə dağıtmışdılar. Möhtəşəm binalar, heykəllər dağıdılmış,
rəsm əsərləri və kitablar yandırılmışdı. Buna görə də mədəniyyət abidələrinin vəhşicəsinə məhv edilmə-
si vandalizm adlandırılır.
Sizcə, nə üçün erməni
millətçiləri işğal etdik-
ləri Azərbaycan torpaq-
larında xalqımıza məx-
sus abidələri dağıdır,
hər yerdən izlərimizi
silməyə çalışırdılar?
*Hirosima
Yaponiyada şəhərdir.
II Dünya müharibəsi
zamanı atom bombası
atılması nəticəsində
xarabalıqlara
dönmüşdür.
Vətən müharibəsinə qədər ermənilər özlərini
dünyaya ən mədəni, ən humanist xalq kimi təqdim
edirdilər. Müharibə başa çatandan sonra işğaldan
azad edilən ərazilərə beynəlxalq təşkilatların və
xarici jurnalistlərin səfərləri təşkil edildi. Onlar gördükləri dağıntılardan
dəhşətə gəlmişdilər. Hətta jurnalistlərdən biri dağıdılmış Ağdamı “Qafqa-
zın Hirosiması” adlandırmışdır.
Sosial şəbəkələrdə məşhur olan erməni blogerlərindən biri Qarabağda-
kı qondarma rejimin üzvlərinə xitabən belə yazmışdı: “Bu gün yaşayış
məntəqələrindəki (Qarabağdakı. - red.) dağıntıları görən xarici jurnalist-
lərin tutqun simalarına baxın. Jurnalistlər söz tapa bilmirlər Bu vəhşiliyə
kim icazə verib? Bu şəhərlər, abidələr, müqəddəs yerlər, adi binalar kimə
nə edib axı? Siz niyə bunları bünövrəsinə qədər məhv etmişsiniz?... Biz
indi dünyaya nə deyəcəyik?"
Müharibə başa çatandan sonra dağıdılmış ərazilərin bərpa edilməsi üçün
xüsusi dövlət proqramı qəbul edildi. Azərbaycan Respublikası Preziden-
tinin fərmanı ilə Qarabağ Dirçəliş Fondu yaradıldı. Qarabağ və ətraf əra-
zilərdə geniş quruculuq işlərinə başlanıldı. Bu işləri həyata keçirmək elə
də asan deyildi. Ərazilərimiz minalanmışdı. Düşmən isə minalanmış əra-
zilərin xəritəsini vermək istəmirdi. Təsadüfi deyil ki, müharibədən sonra
işğaldan azad edilmiş ərazilərdə onlarla Azərbaycan vətəndaşı minaya
düşərək həyatını itirmişdir.
Bütün bu çətinliklərə baxmayaraq, quruculuq işləri böyük vüsətlə davam
etdirilir. Dövlətimiz çalışır ki, yurd-yuvalarından qovulmuş Azərbaycan
vətəndaşları tez bir zamanda öz doğma yerlərinə qayıtsın.
Böyük Qayıdışın ilk qaranquşu - Ağalı
İşğaldan azad edilən ərazilərə qayıdış Zəngilan rayonunun Ağalı kəndin-
dən başlandı. Ağalıda qısa müddət ərzində “Ağıllı kənd” layihəsi çərçivə-
sində ən müasir tələblərə cavab verən böyük kənd salınmışdır.