Dövlətin xilaskarı
H
ər bir xalqın tarixində çətin dövrlər, çətin məqamlar olur. Əslində,
bu həmin xalq üçün bir sınaq anıdır. Mövcud olması və yaşaması
üçün gərgin dövrlərdə xalqı birləşdirən şəxsiyyətlərə ehtiyac yara-
nır. Xalqın böyüklüyü belə məqamlarda öz sırasından onu düşdüyü vəziy-
yətdən çıxara biləcək şəxsiyyətlər yetişdirməsindədir.
Azərbaycan xalqı bəşər tarixinə görkəmli şəxsiyyətlər bəxş etmişdir. Əvvəl-
ki mövzularda tarixi şəxsiyyətlərimizin ən məşhurları haqqında məlumatlar
əldə etmişsiniz. İndi isə siz təkcə Azərbaycanın deyil, keçmiş SSRİ-nin ta-
rixində böyük iz buraxmış dünya şöhrətli dövlət xadimi Heydər Əlirza oğlu
Əliyev şəxsiyyəti ilə yaxından tanış olacaqsınız.
1993-cü ildə onun Azərbaycan Respublikasında hakimiyyətə gəlmə-
si təəccüblü deyildi. Axı o, hələ sovet dövründə, 1969-1982-ci illərdə
Azərbaycan SSR-yə rəhbərlik etmişdi. Heydər Əliyev Dövlət Təhlükəsizliyi
Komitəsinin Leninqrad (Sankt Peterburq) şəhərindəki Rəhbər Kadrların
Hazırlığı Məktəbini əla qiymətlərlə başa vurmuş, həmçinin Bakı Dövlət
Universitetinin Tarix fakültəsinin məzunu olmuşdur.
Naxçıvanda, zəhmətkeş bir ailədə dünyaya göz açan bu şəxsiyyətin
uğurlarının arxasında nə dururdu?
Şübhəsiz ki, yaxşı təhsil, gərgin zəhmət, əməksevərlik və özünəməxsus
xarakteri!