edirdilər. Hətta yaralıların köməyinə gedən tibb maşınları hədəfə çevrilir,
həkimlər öldürülürdü. Bu, müharibə qanunlarına zidd idi. Həmin gecə on-
larla dinc insan: qadın, qoca-cavan, hətta uşaqlar amansızcasına qətlə
yetirildi. Onların içərisində müxtəlif xalqların nümayəndələri də var idi. Bu,
xalqımıza qarşı böyük cinayət idi.
20 Yanvar hadisələrinə ilk siyasi qiyməti xalqımızın böyük oğlu Heydər
Əliyev verdi. O, Moskvada mətbuat konfransı çağıraraq bu hadisənin
Azərbaycan xalqına qarşı cinayət olduğunu bəyan etdi. Sovet rəhbərliyi-
nin öz qanlı cinayətini gizlətmək, ört-basdır etmək niyyəti boşa çıxdı.
SSRİ rəhbərliyi 20 Yanvar cinayətini törətməklə xalqımızı qorxutmaq,
azadlıq hərəkatından çəkindirmək niyyətində idi. Amma bu baş vermədi.
Yanvarın 22-də yüz minlərlə insan həmin gecə qətlə yetirilmiş şəhidləri
dəfn etmək üçün toplandı.
Bu dəhşətli qırğın nəticəsiz qalmadı. Xalqımız əsl düşmənini tanıdı. SSRİ
rəhbərliyinə olan ümidlər puç oldu. Öz azadlığı üçün mübarizə aparan
Azərbaycan xalqı bir il sonra müstəqilliyinə qovuşdu.
“20 Yanvar şərəf
tariximizdir” adlı kiçik
hekayə hazırlayın.
1918-ci ilin mart
soyqırımılarını xatırla-
yın. Dövrlər arasında
müqayisələr aparın.
1990-cı İL. AZADLIQ MEYDANI.
ŞƏHİDLƏRİN DƏFNİ