Şəhərlər necə yarandı?
Sizcə, şəhərlərin ya-
ranmasının əhəmiyyəti
nədir?
A
zərbaycan qədim şəhərləri ilə məşhurdur. Naxçıvan, Dərbənd,
Təbriz, Gəncə, Şamaxı, Qəbələ, Bərdə və digər şəhərlərimizin yaşı
minilliklərlə ölçülür.
Bəs, görəsən, bu şəhərlər necə yaranmışdır?
Alimlər şəhərlərin meydana gəlməsini istehsal təsərrüfatının yaranması
və oturaq həyata keçidlə əlaqələndirirlər. Artıq bilirsiniz ki, əkinçilik, mal-
darlıq və sənətkarlıq istehsal təsərrüfatının tərkib hissələridir.
İSTEHSAL TƏSƏRRÜFATININ TƏRKİB HİSSƏLƏRİ
ƏKİNÇİLİK
SƏNƏTKARLIQ
MALDARLIQ
Əkinçilərə geniş və məhsuldar torpaq sahələri, maldarlara isə otlaqlar la-
zım idi. Onların həyatı və gəlirləri birbaşa torpaqla bağlı idi. Qədim əkin-
çilər ilk evlərin və kiçik kənd tipli yaşayış məskənlərinin qurucuları idi. İn-
sanların sayı artdıqca belə məskənlər böyüyərək tədricən qəsəbələrə və
şəhərlərə çevrilirdi.
Süni suvarmadan əkinçilikdə geniş istifadə olunurdu. Bu isə tələbatdan
artıq məhsulun meydana gəlməsinə səbəb oldu. Şəhərlərin yaranmasın-
da bu amilin böyük rolu olmuşdur. Artıq əkin-biçin alətləri, geyimlər, ev
əşyaları hazırlayan insanlar qrupu yarandı. Onlar sənətkarlar adlanırdı. Bu
insanlar əkinçilikvə ya maldarlıqla məşğul olmurdular. Sənətkarlar insan-
lar üçün zəruri olan müxtəlif məhsullar istehsal edirdilər.