Şərqdə ilk idi. “Leyli və Məcnun” operası bir çox ölkələrdə uğurla tamaşa-
ya qoyuldu. Şərqin ilk operası neçə-neçə aktyor və ifaçı nəsli yetişdirdi.
Tezliklə Bakıda opera teatrının binası tikilib istifadəyə verildi. O vaxtdan
etibarən opera sənətində baş verən mühüm hadisələr bu teatrla bağlı ol-
muşdur.
ÜZEYİR HACIBƏYLİ VƏ ƏHMƏD CAVAD
“Leyli və Məcnun” operasının müvəffəqiyyəti Üzeyir Hacıbəylini opera və
musiqili-komediya janrlarında yeni əsərlər yaratmağa sövq etdi. Tezliklə
bəstəkar tərəfindən yeni operalar yazıldı və tamaşaya qoyuldu. Ü.Ha-
cıbəylinin ən məşhur musiqili komediyalarından biri “Arşın mal alan”dır.
75 dilə tərcümə edilmiş bu əsər dünyanın bir çox ölkələrində tamaşaya
qoyulmuşdur.