Boyların müəllifinin Dədə Qorqud olduğu güman edilir. Boyların hamı-
sında onun adı çəkilir. Dədə Qorqud oğuzların ağsaqqalıdır. Ağıllı məs-
ləhətlər verir, çətinliyə düşənlərə yol göstərirdi. Oğuz elinin şənlikləri
Dədə Qorqudun xeyir-duası ilə təşkil olunardı. O, qopuz çalar, hekayələr
söyləyər, qəhrəmanlıq göstərən oğuz igidlərinə ad qoyardı. Oğuzlar onu
keçmişin öyrədicisi, gələcəyin bələdçisi kimi görürdülər. Dədə Qorqudun
hər şeyi bildiyinə inanır və ona böyük hörmət göstərirdilər.
Dədə Qorqudun
şəxsiyyətini qiymət-
ləndirin.
OĞUZLAR
Dastanda oğuz adətləri
Dastanda oğuz türklərinin həyat tərzi, adət-ənənələri, xüsusiyyətləri barə-
də geniş məlumatlar vardır. Onlar mərdliyi, igidliyi, cəsurluğu ilə seçil-
mişlər. Qonşu xalqlarla mehriban münasibətlər qurmağa çalışan oğuzlar
heç kimin torpağına göz dikməmiş, doğma yurda soxulan düşmənlərə
isə aman verməmişlər. Oğuz igidləri məğlub olub aman istəyəni mütləq
bağışlayar, döyüşdə heç vaxt hiylə işlətməzdilər. Zəif və müdafiəsiz düş-
mənə heç vaxt toxunmazdılar.
Oğuzlar düşmənlərini “qara donlu kafirlər” adlandırırdılar. Kafirlər hiy-
ləgər, yalançı, vədinə əməl etməyən olub, oğuzlara qarşı qəddar müna-
sibətləri ilə seçilirdilər. Oğuzlar düşmənləri ilə bağlı “Qarı düşmən dost
olmaz” atalar sözünü işlədirdilər.