Ov üçün seçilən heyvana xüsusi tələ qurulurdu. Onları ya qayalıqlardan
aşağı atılmağa məcbur edir, ya da əvvəlcədən qazılmış xəndəyə salırdı-
lar. Amma bu, xüsusi təşkilatlanma tələb edirdi. İnsanların içərisindən ən
cəsarətlisi vəhşi heyvanı qızışdırıb ardınca aparırdı. Qalanları isə qışqırıq-
larla onun əvvəlcədən müəyyən edilmiş yoldan kənara çıxmasına imkan
vermirdi. Belə ov planı əvvəlcədən hazırlanırdı. Bu isə məqsədli fəaliyyət
idi. Deməli, insanlar ən qədimdən hansısa təsisat yaratmağa zərurət hiss
etmişlər.
Başçı
Zaman keçdikcə qəbilələr meydana gəldi. Bir neçə qohum qəbilə bir-
ləşərək tayfa yaratdı.
İstər qəbilənin, istərsə də tayfanın bir başçısı olurdu. Başçı təcrübəli, təd-
birli, cəsarətli və güclü şəxslər arasından seçilirdi. Ona qəbilə və ya tay-
fanın ağsaqqalları yardım edirdilər. Başçı və ağsaqqallar ümumi yığın-
caqda seçilirdi.İcma üzvləri seçdikləri bu şəxslərin qəbul etdiyi qərarlara
sözsüz tabe olurdular.
*Təsisat qurulmuş
yaradılmış idarə,
təşkilat deməkdir.
*Qəbilə bir soydan
törəmiş və birlikdə
yaşayan nəsildir.
*Tayfa müəyyən dövrdə
adamların qohumluq
münasibətlərinə, dil
və ərazi ümumiliyinə
əsaslanan birliyidir.
QƏBİLƏ (NƏSİL)