Əsarətlə barışmayan
qəhrəman
Ərəb əsarətinə qarşı
üsyanların səbəbləri
haqqında sxem tərtib
edin.
BƏZZ
QALASI
Ə
rəblər qonşu ölkələrlə yanaşı, Azərbaycanı da işğal edib öz dövlət-
lərinin tərkibinə qatdılar. Bu dövlətə xəlifələr başçılıq etdiyi üçün
onu Xilafət adlandırırdılar. İlk ərəb işğalları VII yüzillikdə İslam dini-
nin yayılması adı ilə aparılırdı.
Müxtəlif dinlərin mövcud olduğu Azərbaycanda İslam dininin yayılma-
sı xalqın formalaşmasına da müsbət təsir göstərdi, islam dinini qəbul
edənlər müsəlman adlanırdı. Bu dində milli fərqlər yox idi. İslamı qəbul
edən hər bir kəs ərəb olmasa belə, bərabər hüquqlara malik olurdu. Xi-
lafət dini dövlət olduğundan tutulan ərazilərdə İslam qaydaları hökm
sürməyə başladı.
İlk ərəb xəlifələri dövləti ədalətlə idarə edirdilər. Vergilər yüngülləşdiril-
mişdi. Daxili çəkişmələr dayanmış, sabitlik yaradılmışdı. Bu tədbirlər əha-
linin güzəranını yaxşılaşdırmışdı. Lakin Xilafətdə hakimiyyətə yeni xəlifələr
gəldi. Onlar ərəblərlə ərəb olmayan əhali arasında fərq qoymağa başla-
dılar. Vergilər də getdikcə artırıldı. Çoxsaylı vergiləri ödəyə bilməyənlərin
övladları əllərindən zorla alınırdı. Yerli əhalinin torpaqlarına ərəb ailələri
köçürülürdü. Əhali artıq ərəb əsarəti ilə barışmaq istəmirdi. Getdikcə ar-
tan narazılıqlar xalq üsyanlarına çevrildi.