Qanı ilə tarix yazan
qəhrəmanlar
Y
əqin ki, hər birimizin çox sevdiyi nağıl, cizgi filmi, kinofilm, futbol,
şahmat və s. kimi sahələrin qəhrəmanları var. Uşaqlıq illərindən
biz bu qəhrəmanların vurğunu olur, onlara bənzəmək istəyirik.
Böyüdükcə qəhrəmanlarımız da, qəhrəmanlıq haqqında fikirlərimiz də
dəyişir.
Bəs əsl qəhrəmanlar kimdir? Biz kimlərə qəhrəman deyə bilərik?
Qəhrəmanlar müqəddəs amallar naminə öz həyatlarını təhlükəyə atan,
canlarından keçən şəxsiyyətlərdir. Heç kim anadan qəhrəman doğulmur.
Yalnız qəlbi, ürəyi Vətən, millət və bayraq eşqi ilə dolu olanlar bu zirvəyə
ucala bilir. Tariximiz bu qəhrəmanlarla zəngindir. Azərbaycanın igid oğul
və qızları canlarını Vətənləri üçün fəda etməkdən heç vaxt çəkinməmişlər.
Artıq bu dərsliyin əvvəlki paraqraflarında Azərbaycan oğullarının müx-
təlif dövrlərdə göstərdiyi igidlik nümunələri ilə tanış olmuşsunuz. İndi
isə Qarabağ müharibəsi qəhrəmanlarından söhbət açacağıq.
Sonuncu şəkillər
Azərbaycan Qarabağ müharibələri dövründə 30000-dən artıq şəhid ver-
mişdir. Ölkəmizin, demək olar ki, hər yerində şəhid məzarlıqları vardır.
Vətənimizin azadlığı və ərazi bütövlüyü uğrunda canından keçən qəhrə-
manların uyuduğu Şəhidlər xiyabanı Bakıda salınmışdır. Xalqımız şəhid-
lərimizin əziz xatirəsini unutmur. Elə igidlərimiz də var ki, onların taleyi
barədə dəqiq məlumatlar yoxdur. Lakin göstərdiyi qəhrəmanlıqlar dillər
əzbəridir.
Onlardan biri Natiq Qasımovdur. O, çoxları kimi Xocalı faciəsi haqqında
televiziyadan xəbər tutmuşdu. Ürəyi düşmənə qisas hissi ilə dolan gənc
Natiq könüllü olaraq Azərbaycan ordusu sıralarına yazılır və cəbhəyə yola
düşür.
1992-ci ilin martı... Ağdam-Əsgəran istiqamətində qanlı döyüşlər gedir-
di. Natiqin olduğu dəstə vacib yüksəkliyi düşməndən geri alaraq orada
möhkəmlənir. Düşmən nəyin bahasına olursa-olsun, həmin yüksəkliyi
ələ keçirməyə çalışırdı. Dəstə üstün qüvvələrlə hücum edən düşmənin
Sizcə, qəhrəmanlarda
hansı xüsusiyyətlər
olmalıdır?