Ağqoyunlu ordusu
Həsən padşah Bayandur ordu quruculuğuna xüsusi diqqət yetirmişdir.
Elatlardan toplanan Ağqoyunlu süvariləri öz dövrünün ən qorxmaz, ən
cəsarətli və dəliqanlı döyüşçüləri idi. Elatları gəzən, orduya çağırıla bilə-
cək döyüşçülərin sayını, onların silahlanmasını, atlarla necə təmin olun-
masını və s. dəqiqləşdirən dövlət məmurları var idi. Məhz bu səbəbdən
müharibələr baş verərkən ordu qısa müddət ərzində çevik şəkildə top-
lanır və döyüş tapşırıqlarını yerinə yetirməyə hazır olurdu.
Özləri və atları zirehə bürünmüş Ağqoyunlu süvariləri ağır qılıncları,
əmud və gürzləri, şeşpərləri ilə rəqiblərini dəhşətə salırdılar. Onlar
qədim türk ənənələrinə uyğun olaraq at üstündə sərrast ox atıcıları
kimi də məşhur idilər.
Həsən padşah Bayandurun ölümündən bir qədər sonra varisləri arasında
çəkişmələr başlandı. Nəticədə dövlət zəiflədi və əvvəlki qüdrətini itirdi.
Onu əvəz edən səfəvilər Ağqoyunlu irsinin davamçıları oldu.
AĞQOYUNLULAR
DÖYÜŞDƏ
*Elat köçəri mal-
darlıqla məşğul olan
camaat, xalq, eldir.
Süvari döyüşçülərlə
piyada döyüşçüləri
müqayisə edin. Sizcə,
bunların bir-birindən
hansı üstün və ya zəif
cəhətləri ola bilər?
Həsən padşahın
dövlətçilik fəaliyyətini
qruplaşdırıb cədvəl
hazırlayın.