Vətən müharibəsi
G
özəl bir yaz səhəri idi. Balaca Qalib atasının əlindən tutub məc-
buri köçkünlər üçün tikilmiş qəsəbənin mərkəzində yerləşən
məktəbə tərəf addımlayırdı. O, yolboyu atasına müxtəlif suallar
verir, atası da təmkinlə bu sualları cavablandırırdı. Birdən Qalib soruşdu:
“Ata, nə üçün qəsəbəmizin adı Qayıdış adlanır? Mən bizim sinif otağın-
dakı Azərbaycan xəritəsinə də baxmışam. Lakin xəritədə belə adda kənd,
qəsəbə görmədim”.
Atası Uluxan bir qədər susduqdan sonra dedi: “Oğlum, o dağları görür-
sən? Bax o başı qarlı dağlar Qarabağın dağlarıdır, Kirsdir, Dəlidağdır.
Oralar bizim dədə-baba torpaqlarımızdır. Təxminən 30 il əvvəl erməni-
lər havadarlarının köməyi ilə oranı işğal etdilər. El-obamız öz yurd-yuva-
sından didərgin düşdü. Lakin biz doğma torpaqlara qayıtmaq ümidimizi
heç vaxt itirmədik. Ona görə qəsəbəmizin adını da “Qayıdış” qoymuşuq.
Biz Qarabağımıza mütləq qayıdacağıq!”
Biz qayıtdıq!
İşğalçı ermənilər Qarabağda, onun üzük qaşı olan Şuşamızda “andiç-
mə” mərasimi keçirmiş, həmçinin orada qurduqları qondarma rejimin
parlament binasını da tikməyə başlamışdılar. 2020-ci ilin iyul ayında isə
Qarabağdan - münaqişə ocağından kənarda yerləşən Tovuz ərazisində
növbəti təxribat törədildi: Azərbaycan ordusunun generalı, əsgərlərinin
sevimli zabiti Polad Həşimov xaincəsinə atılan mərmiyə tuş gəldi və hə-
lak oldu. Bu hadisələr xalqımızın böyük etiraz çıxışları ilə qarşılandı. Artıq
səbir kasamız dolmuşdu!
2020-ci ilin 27 sentyabr səhəri... Qarabağ səması atılan top atəşlərinə
diksindi. Azğınlaşmış erməni silahlıları yenə də cəbhəyanı kəndlərimizi,
yaşayış məntəqələrimizi atəşə tutmağa başladı. Dinc sakinlərin yaşadıq-
ları evlər dağıdılır, əhali sığınacaqlara köçürülürdü.
Dinc əhalinin atəşə tutulması, həmçinin Ermənistan silahlı qüvvələrinin
ordusunun hücuma keçməsi Azərbaycan ordusunu cavab tədbirləri gör-
məyə vadar etdi. Beynəlxalq hüququ, BMT qətnamələrini nəzərə almayan,
sülh danışıqlarını bilərəkdən uzadan, dəfələrlə bu danışıqları pozan azğın
düşmən artıq cəzalandırılmalı idi.
Abzasdakı faktları
müəyyən edin.
GENERAL POLAD HƏŞİMOV